Қирғизистонлик ҳуқуқ ҳимоячилари фикрича, ҳокимиятдан четлатилган президент Қурмонбек Бакиевга мамлакат Жиноят кодексининг 153-моддаси бўйича жиноий иш очилиши лозим.\nҚирғизистондаги “Бизнинг ҳуқуқимиз” жамоатчилик жамғармаси собиқ президент Қурмонбек Бакиевга нисбатан Жиноят кодексининг “кўпхотинлилик” моддаси бўйича жиноий иш очиш илтимоси билан Бишкек шаҳар Биринчи май туман судига мурожаат қилди.\nБу ҳақда жамғарма директори Қалича Умуралиева маълум қилди. Жамғарма раҳбарига кўра, собиқ президент бирданига бир неча хотинга уйланиб, Қирғизистон Республикаси Жиноят кодексининг 153-моддасини бузган.\nАввал хабар қилинганидек, ҳокимиятдан четлатилган президент Қурмонбек Бакиев олдин Қозоғистонга, сўнгра эса Минскка ўз оиласи билан кетганди. Кейинроқ Бакиевнинг хорижга қонуний хотини Татяна Бакиева билан эмас, балки никоҳидаги хотини, тўққиз ёшли қизи ва беш яшар ўғли билан кетгани маълум бўлди. Беларус президенти Лукашенка ҳам Бакиевнинг Минскка кичкина болалари билан келгани ҳақида гапирганди.\nАйни пайтда Қирғизистон муваққат ҳукумати расмийси Азимбек Бекназаров ҳам Бош прокуратура томонидан Қурмонбек Бакиевга нисбатан жиноят иши очилганини эълон қилди. Муваққат ҳукумат Бакиевни оммавий қирғин уюштирганликда айбламоқда.\n- Бакиевга нисбатан сиртдан айблов эълон қилинди. У одам ўлдирганликда ва ўз лавозимидан шахсий манфаатлари йўлида фойдаланганликда айбланмоқда. Ҳозир Бакиевни Беларусдан экстрадиция қилиш юзасидан декрет тайёрланмоқда ва у яқин кунлар ичида қабул қилинади, деди Азимбек Бекназаров.\nМуваққат ҳукумат аъзосининг айтишича, махсус декрет билан Бакиевдан дахлсизлик мақоми ҳам олиб ташланган.\n- Кеча ёпиқ эшиклар ортида ўтган йиғилиш чоғида муваққат ҳукумат Бакиевнинг дахлсизлик мақомини бекор қилиш бўйича махсус декрет қабул қилди. Бу эса ҳуқуқ-тартибот тузилмаларига Бакиевни қўлга олиш ва жиноий жавобгарликка тортишга қонуний асос бўлади, деди Азимбек Бекназаров.\nБишкекдаги апрел воқеаларида ҳалок бўлганларнинг яқинлари эса муваққат ҳукуматнинг бундай баёнотларидан қаноатланмаганини билдирмоқдалар. Уларнинг айтишларича, муваққат ҳукуматнинг Бакиевни мамлакатдан чиқариб юборишга маънавий ва қонуний ҳуқуқи йўқ эди.\n- Муваққат ҳукуматнинг Бакиевни чиқариб юборишга ҳақи йўқ эди. Ҳеч бўлмаганда, унга нисбатан жиноят иши очиб, тергов олиб борсалар, қалбимиздаги алам гулхани бир оз сўнган бўлар эди, дейди 7 апрел куни Бишкекда снайпер ўқидан ҳалок бўлган Талант Соғиндиқовнинг отаси Арслон.\nАйни пайтда Бишкекдаги Беларус элчихонаси олдида бир неча кундан буён апрел воқеаларида ҳалок бўлган 85 одамнинг қариндош-уруғлари ҳамда “7 апрел” жамоатчилик ҳаракати аъзолари норозилик намойиши ўтказмоқдалар. Улар Беларус президентидан Бакиевни жиноятчи сифатида Қирғизистонга қайтарилишини талаб қилаётирлар.\n- Сиёсий қочқин мақомига эга бўлмаган Бакиевни дунёнинг ҳеч бир давлати ўз ҳудудида яширишга ҳақли эмас. У Қирғизистонга қайтарилиши шарт. Иккинчидан эса, Белорус президенти оммавий чиқишларидан бирида қирғиз халқини ҳақорат қилди. Мана шу ҳақорати учун у кечирим сўраши шарт, деди “7 апрел” ҳаракати раҳбари Ўндуруш Тўқтўнасиров.\nҲаракат аъзолари Беларус ҳукумати ўз талабларини эътиборга олмаса, Қирғизистон ҳукумати олдига Беларус билан дипломатик алоқаларини узиш ва бу давлат элчихонасини мамлакатдан чиқариб юбориш талабини қўйишларини билдирганлар.\nАснода муваққат ҳукумат аъзоси Азимбек Бекназаров Беларус халқаро қонун меъёрлари ва Минск конвенциясига амал қилган ҳолда қирғиз тарафи талаби билан Қурмонбек Бакиевни Қирғизистонга қайтаришга мажбур экани тўғрисида баёнот берди.


"Нуроний" жамғармаси фаолиятидан\nБухоро азалдан ўзининг тарихий обидалари, миллий ҳунармандчилиги, қўли гул усталари ва уларнинг ижод маҳсули билан дунёга машҳур бўлиб келган. Айниқса, XV-XIX асрлар давомида 100 дан ортиқ халқ ҳунармандчилиги ва амалий санъати турлари ривожланиб, яратилган ижод намуналари Буюк ипак йўли орқали Европа ва Хитой, Ҳиндис¬тон каби мамлакатларга етказиб берилган.\nИстиқлол йилларида мамлакатимизда бу соҳа ривожига алоҳида эътибор билан қарала бошланди. Биринчи Президентимизнинг "Халқ амалий санъатини ривожлантириш ва давлат томонидан қўллаб-қувватлаш тўғрисида"ги қарорининг қабул қилиниши, шу асосда ҳунармандларга бир қатор имтиёз ва енгилликлар берилиши соҳа равнақига катта туртки бўлди. Бугунги кунда "Ҳунарманд" уюшмаси вилоят бошқармаси ва унинг шаҳар, туман бўлимларида 1200 нафардан зиёд усталар бу имтиёзлардан фойдаланиб келмоқдалар. Вилоятда халқ амалий санъати усталари томонидан ташкил этилган 55 та "Уста-шогирд" мактабларида юзлаб ёшлар ҳунар сирларини ўрганиб келишмоқда. Ўзбекистон Қаҳрамони Муяссар Темирова, Ўзбекистон халқ устаси Алишер Нарзуллаев, шунингдек, Рахматилло Фатуллаев, Шокир Камолов, Ориф Қодиров, Бахшанда Файзиева, Даврон Тошевлар бу мактабларнинг талабчан муаллимларидир.\nЯқинда Бухоро ҳунармандчиликни ривожлантириш марказида ушбу нодавлат ташкилот ва "Нуроний" жамғармаси вилоят бўлими ташаббуси билан "Уста-шогирд" йўналишидаги мактаблар мураббийларининг маҳорат сабоқлари ўтказилди.\n—Маҳорат сабоқлари шаҳардаги уюшмаган ёшлар учун мўлжалланган бўлиб, ундан кўзланган мақсад йигит-қизларимизда халқ амалий санъатига нисбатан иштиёқ уйғотиш, ижод жараёни ва уста ҳунармандлар билан яқиндан таништиришдан иборат, —деди "Нуроний" жамғармаси вилоят бўлими раиси Фармон Аминов.\nТемирчи уста, "Дўстлик" ордени нишондори Шокир бобо Камоловни нафақат мамлакатимизда, балки хорижда ҳам яхши танишади. Чунки уста чилангар ўзи ясаган буюмлар билан қатор халқаро кўргазма ва танловларда қатнашиб, сов¬ринли ўринларни эгаллаб қайт¬ган. Шокир бобо бугун ўғиллари Шавқиддин, Завқиддин, набираси Шамсиддин билан халққа беминнат хизмат кўрсатиб келмоқда. Маҳорат сабоқлари тингловчилари уста ҳузурида бўлиб, иш жараёнини катта қизиқиш билан кузатдилар.\nУюшмаган ёшлар вакиллари, шунингдек, кандакор, зардўз, каштачи, миниатюрачи рассом, гиламдўз усталарнинг маҳорат сирлари ҳақидаги суҳбатларини ҳам мароқ билан тингладилар.\n—Бугун кўрганларим менда халқ амалий санъатига катта қизиқиш уйғотди,—дейди Бухоро педагогика коллежи ўқувчиси Малика Бақоева.—Келгусида ўқитувчилик касбини эгаллаш баробарида каштачилик билан шуғулланишни ҳам ўз олдимга мақсад қилиб қўйдим. Бугунгидек маҳорат сабоқлари тез-тез ўтказиб турилиши тарафдориман.\nБу истак нафақат Малика, балки марказга ташриф буюрган ўнлаб ёшлар кўнглидан кечган бўлса ажаб эмас.\nЗухра ҚУРБОНОВА, журналист.\nТуманимизда истиқомат қилувчи 100 ёшдан ошган кексалар сони яна икки ¬нафарга кўпайди. Сарвари қишлоғилик Муҳаббат би¬би Ражабова ҳамда Зарангари қишлоғилик Каромат биби Ортиқовалар ўзларининг табаррук 100 ёшларини нишонладилар.Бўлимимиз ва маҳалла фуқаролар йиғини томонидан ҳар иккала онахонга қутловлар йўлланиб, совға-саломлар ҳадя этилди.\n—Менга кўрсатилган бундай эътибор ва ғамхўрликдан бошим осмонга етди,—дейди Муҳаббат биби. — Юртимизга тинчлик, фаровонлик, ёшларимизга бахту омад тилаб қўлларим доим дуода. Машаққатли, суронли йилларни фарзандларимиз асло кўрмасин, истиқлолимиз бардавом бўлсин.\n100 ёш остонасидан ҳатлаб, невара-эваралари даврасида кексалик гаштини сураётган бундай элда азиз нуронийлар сони туманда 13 нафарни ташкил қилади. Бундан ташқари, 19 нафар II Жаҳон уруши қатнашчиси, 4488 нафар ногирон, 1177 нафар боқувчисини йўқотган қариялар, 43 нафар якка-ёлғиз кексалар ҳамиша туман ҳокимлиги ва маҳалла фуқаролар йиғинлари, бўлимимиз эътиборида. Байрамлар, қутлуғ саналарда улар ҳолидан мудом хабар олиб, моддий кўмак кўрсатиб келяпмиз.Бу ишда жойларда ташкил этилган 76 та кексалар ва фахрийлар билан ишлаш жамоатчилик марказларининг ташаббускорлиги қўл келмоқда. Жумладан, "Пахтаобод", "Буктарой", "Гаждумак" маҳалла фуқаролар йиғинидаги марказлар фаолиятини ибрат қилиб кўрсатиш мумкин.¬ Ҳудуддаги қабристонларни ободонлаштириш, тартибга келтириш борасида фермер хўжаликлари билан ҳамкорликда иш олиб борилмоқда. Мевали дарахт¬лар ўрнига манзарали кўчатлар ўтқазилиб, парваришланмоқда. Шунингдек, жону жигарлари қабрларини тозалаш ишларига эътибор бермайдиган айрим лоқайд кимсалар жамоатчилик маркази томонидан огоҳлантирилиб, ободончилик ишларига жалб этилди.\nҲозиргача жамғарманинг республика, вилоят ва туман бўлимлари томонидан 567 нафар эҳтиёжманд кексаларга озиқ-овқат тўп¬ламлари тар-қатилди. Бу ҳам мамлакатимизда ёши улуғлар ҳамиша эътибор ва эъзозда эканлигининг бир кўринишидир.\nРаҳмат МАҲМУДОВ, "Нуроний" жамғармаси Ғиждувон туман бўлими раиси.\n:: орқага № 59, 22.07.2017


20:08 / 10 февраль 1448 pdf Ўқиш режими + -\n«Таълим» бир нарсанинг ҳақиқатини батафсил ва яхшилаб билдириш маъносини англатади. «Таълим бериш», «дарс бериш» ва «ўргатиш» сўзларининг маънолари бир-бирига яқин бўлиб, маълумотларни муаллимдан мутаъаллимга (таълим олувчига) нақл қилишни билдиради. Таълим шарҳлаш, очиқлаш, яқинлаштириш, ҳужжатлаш, далил келтириш, тарбия бериш ва насиҳат қилиш каби ишлардан иборатдир.\nТаълим бериш билан таълим олиш бир-бирига чамбарчас боғлиқдир. Бирисиз иккинчиси бўлмайди. Шунинг учун ҳам талаба бўлиб илм олишга қанчалик тарғиб қилинган ва бу ишга савоб-мартабалар ваъда қилинган бўлса, олим бўлиб таълим беришга ҳам шунчалар тарғиб қилинган ва бу ишга ҳам савоб-мартабалар ваъда қилинган. Илм талаб қилиш фарз бўлгани каби, таълим бериш ҳам фарз қилинган.\nМўмин-мусулмонлар таълим ишларига доимо катта эътибор бериб келишган. Шунинг учун ҳам Исломга амал қилинган даврларда мусулмон оламида илм кенг миқёсда тарқалган, дунё аҳамиятига молик улуғ алломалар етишиб чиққан. Мусулмонларчалик кўп олим етиштирган миллатни тарих ҳали-ҳануз билмайди. Бу ҳолатни яхшилаб ўрганган ғарблик шарқшунослардан бири инсоф билан: «Мусулмонлар барча-барчалари мадрасага қатнайдиган бутун бошли бир миллат бўлган», деб ёзган.\nҲа, мусулмонлар бешикдан то қабргача илм излашган. Ҳар бир эркагу аёлга илм талаб қилиш фарзлиги учун ўз ихтиёрлари билан, иймон ва ихлос ила, мисли кўрилмаган шавқу завқ билан таълим ишларига шўнғишган.\nМусулмонларнинг таълим борасида қилган саъй-ҳаракатлари туфайли дунёда биринчи тўлақонли дорилфунунларга асос солинди. Мағрибнинг Фас шаҳридаги «Қаравийюн», Тунисдаги «Зайтуна» ва Қоҳирадаги «ал-Азҳар» дорилфунунларининг минг йиллик байрамлари ўтказилганига анча бўлди. Исломнинг таълимга берган аҳамиятидан таълим ходимлари бўлмиш муаллимларни улуғлаш ва уларга бўлган ҳурмат-эҳтиром юзага келган.\n«Албатта, Аллоҳ, Унинг фаришталари, осмонлару ернинг аҳли, ҳаттоки уясидаги чумоли ва балиқ ҳам одамларга яхшиликни ўргатувчига салавот айтадилар», дедилар».\nУшбу ҳадиси шарифдаги одамларга яхшиликни ўргатувчилар асосан мусулмон муаллимлардир. Бу шарафга муяссар бўладиганларга кичкинтойларга алифбе ҳарфларини ўргатаётган муаллимлардан тортиб, фан докторлиги илмий ишларига раҳбарлик қилаётган устозлар, илмий кашфиётларни бошқараётган раҳбарларгача барчалари кирадилар.\n«Одам боласи ўлганида амали кесилади. Илло уч нарса: жорий садақа, манфаат олинадиган илм ёки унинг ҳаққига дуо қиладиган солиҳ фарзанд мустасно», дедилар».\nМўмин одам ўз вафотидан кейин ортидан манфаат берадиган илм қолдирса, савоби узилмайдиган амал қолдирган бўлади. Бу эса илмнинг асари доимий бўлишидир.\nИккинчиси китоб ёзиб қолдириш билан бўлади. Қуръон, ҳадис ва диний илмлар бўйича, мусулмонларга фойда келтирадиган бошқа илмлар бўйича иймон ва ихлос билан китоб ёзиб қолдирган кишига, агар китобидан мусулмонлар фойдаланиб туришса, ўлганидан кейин ҳам унга савоб етиб тураверади.\nУчинчиси илм йўлида хизмат қилиш билан бўлади. Мисол учун, имконияти бор одам толиби илмларга, устозларга илм йўлида ёрдам бериб, илм даргоҳи қуради, ўз маблағидан китоб чоп эттиради, кутубхона қилади ва ҳоказо. Мана шунга ўхшаш ишлар илм йўлида хизмат қилиш ҳисобланади. Бу ишларни қилган одамлар вафот этиб кетса ҳам, савоблари узилмай бориб туради.\nМўмин-мусулмонлар таълим ишларига доимо катта эътибор бериб келишган. Шунинг учун ҳам маълум даврларда мусулмон оламида илм кенг миқёсда тарқалган, дунё аҳамиятига молик улуғ алломалар етишиб чиққан.\n22:08 / 09 февраль 6671\n20:14 / 10 февраль 1467\n1475 05:00 / 16.02.2017\nОта .Бисмиллаҳ, барча мақтов ва шукрлар АЛЛОҲгадир, АЛЛОҲнинг расулига саловоту саломлар бўлсин Маҳмуд бир нарса ҳақида сўрамоқчи бўляпсан, шекилли, шундаймиrdquo давоми...\n1446 10:02 / 29.11.2017\n1668 05:00 / 16.02.2017\n1913 05:00 / 16.02.2017


“Милан” вакили “Реал” билан Анчеллотининг шартномаси бекор қилиниши бўйича келишиб олди\n16:04 / 23.05.2015\n“Милан” футбол клубининг трансферлар бўйича мутахассиси ва маслаҳатчиси Эрнесто Бронцетти куни-кеча “Реал” президенти Флорентино Перес билан клубнинг бош мураббийи Карло Анчелоттининг келгуси фаолияти бўйича музокаралар ўтказди.\nТомонлар “Реал” 55 ёшли мураббий билан шартномани бекор қилиши бўйича келишиб олдилар. Бугун, 23 май куни Перес бу янгиликни клубнинг директорлар кенгашига расман маълум қилади, деб хабар бермоқда Sky Sport Italia журналисти Жанлука Ди Марцио.\nНашрнинг маълумотларига кўра, Анчелоттининг рафиқаси яқинда кўзи ёрийдиган қизига яқинроқ бўлиш учун Миланга қайтишни истамоқда.\nАнчеллоттига Миланга қайтиш учун эса “Милан”нинг мақсадлари ва амбициялари муҳим омил бўлади.\nАввалроқ “россонерлар” “Карло ота”га 4 йиллик шартнома ва унинг трансфер масалаларини ҳал қилишдаги иштирокини кучайтиришни таклиф қилаётганлари маълум қилинганди.


Кечиримлиликда ҳам умматни лол қолдирган Абу Бакр Сиддиқ розияллоҳу анҳу | FargonaZiyo.uz\nАсосий/Мақолалар/Кечиримлиликда ҳам умматни лол қолдирган Абу Бакр Сиддиқ розияллоҳу анҳу\nАбу Бакр Сиддиқ (р.а.)нинг ҳаётларини ўрганар эканмиз, у кишининг ақл-заковатлари, илмлари, тадбиркорликлари, уддабуронликлари ва ҳар қандай вазиятда ҳам ўзларини йўқотиб қўймасликларига қойил қоламиз. У кишининг бундай фазилатлари, айниқса, Пайғамбар (с.а.в.) билан боғлиқ ишларда яна ҳам очиқ-ойдин зоҳир бўлади.\nАммо бир ҳодисада Абу Бакр Сиддиқ (р.а.)нинг ўзлари нима қилишни билмай қолганларини ўз тиллари билан иқрор бўлиб айтадилар. Ўша ҳодисада Расулуллоҳ (с.а.в.)нинг шарафлари масаласи ўртага қўйилган эди. Бунда Абу Бакр Сиддиқ (р.а.)нинг оилалари бир тараф эди. Шунинг учун ҳам у киши нима қилишни билмай, лол қолган эдилар.\nБу “Ифк ҳодисаси” эди. Бу ҳодиса Бани Мусталиқ жангидан қайтишда бўлиб ўтганди. Мунофиқлар бўҳтон йўли ила Оиша онамизни Сафвон ибн Муъаттал (р.а.) билан зинода айблаб, гап-сўз тарқатган эдилар. Бу Абу Бакр Сиддиқ (р.а.) учун оғир мусибат эди. У киши ўз қизлари туфайли Расулуллоҳ (с.а.в)га туҳмат бўлганлигидан ғоятда оғир ҳолатда қолган эдилар.\nОиша онамизни бу туҳматдан пок эканликларини Аллоҳ таоло ўзи “Нур” сурасида батафсил баён қилган бўлсада, ифк ҳодисаси Абу Бакр Сиддиқ (р.а.)нинг яна бир фазилатларини юзага чиқаришга сабаб бўлди. Бу Аллоҳ таолонинг розилиги учун ҳар қандай нарсага тайёр туриш фазилатидир. Абу Бакр Сиддиқ (р.а) ўзларининг бундай тайёргарликларини Мистоҳ ибн Асоса (р.а.)га бўлган муносабатларида кўрсатдилар.\nАвваллари у киши Мистоҳ ибн Асосага қариндош бўлган ва фақирлиги учун нафақа бериб турардилар. Ифк ҳодисаси бўлганда Оиша онамиз ҳақида ножўя гаплар айтган оз сонли кишилар орасида Мистоҳ ибн Асоса (р.а.) ҳам бўлганлар.\nАллоҳ таоло Оиша онамизни оқлаш учун Қуръони каримда оятлар нозил қилганида Абу Бакр:\n“Аллоҳга қасамки, Оиша ҳақида қилган гапи учун Мистоҳга абадий ҳеч нарса бермайман”, деди. Шунда Аллоҳ таоло қуйидаги оятларни нозил қилди.\n“Сизлардан фазл ва бойлик эгаси бўлганлар қариндошларга, мискинларга ва Аллоҳнинг йўлида муҳожир бўлганларга (нафақа) бермасликка қасам ичмасинлар, бас, афв этсинлар, ўтиб юборсинлар. Аллоҳ сизларни мағфират қилишни севмайсизларми?! Аллоҳ Ғофур ва Роҳиймдир” (“Нур” сураси, 22-оят).\nАбу Бакр Сиддиқ (р.а.) дарҳол: “Ҳа Аллоҳга қасамки, албатта, Аллоҳ мени мағфират қилишини хуш кўраман”, дедилар ва Мистоҳга бериб юрган нафақаларини қайтадан жорий қилдилар. Сўнгра “Аллоҳга қасамки, бу нафақани ундан узмайман”, дедилар.\nБошқа ривоятларда таъкидланишича, Абу Бакр Сиддиқ (р.а.) олдин Мистоҳ ибн Асоса (р.а.)га хайри эҳсонни бировлардан бериб юборар эканлар, бу ҳодисадан кейин эса шахсан ўзлари олиб борадиган бўлган эканлар.\nАбу Бакр Сиддиқ (р.а.) ана шундай зот эдилар. Бу ишни қилишга кўпчилик ўзида журъат топа олмайди. Айниқса, оталарда қизларини гап-сўз қилганларга алоҳида нафрат пайдо бўлади. Бу нафрат умрининг охиригача ҳам кетмайди. Ўз қизини ноўрин гап-сўз қилганга, унинг айби собит бўлгандан кейин аввалгидан ҳам зиёдроқ яхшилик қилиш учун инсон Абу Бакр Сиддиқ (р.а.) каби инсон бўлиши керак.\nМуқаддас динимизда кечиримли бўлиш мўминнинг гўзал сифатларидан экани айтилади. Абу Дардо (р.а.)га “Энг азиз инсон ким?” деб савол берилганда, у зот “Кечиришга қодир бўлиб, афв қилган одам”, деб жавоб берган экан. Шунинг учун Аллоҳ таоло бандаларини ўзаро кечиримли бўлишга буюради. Афв қилиш ва тақволи бўлиш бир-бирига яқин тушунчалардир. Кимнинг афв қилиши ва кечиримли экани қувватли бўлса, унинг тақвоси кучли бўлади. Мана шундай банданинг даражаси Аллоҳ таолонинг олдида ҳам олий бўлади. Қуръони каримда бундай марҳамат қилинади: “Албатта, Аллоҳ наздида (энг азизу) мукаррамроғингиз тақводорроғингиздир” (Ҳужурот сураси 13-оят).\nИмом Ҳасан раҳматуллоҳи алайҳ: “Мўминнинг хулқларини афзали афв қилишдир”, деган. Инсон яқин биродари ёки қариндошини кечириш билан хато қилган кишига раҳм қилган бўлади. Шунингдек, Аллоҳ таолонинг буйруғини бажариб, Унинг раҳмати ва мағфиратига сазовор бўлади. Шу билан бирга Расулуллоҳ (с.а.в.)нинг суннатига амал қилиб, қиёмат куни у зотнинг шафоатига эришади.\nФарғона шаҳар “Янги чек” масжиди имом- ноиби\nҚарздан қандай қутилсам бўлади?


Тушда ДУШМАН » Tush tabiri, tushlar tabiri, тушлар таъбири\nТушда ДУРАДГОР (УСТА)\nИмом Жаъфар Содиқ Раҳматуллоҳ алайҳ айтибдирлар- ким, ҳар ким тушида уста бўлиб иморат қилса, далил\nбўлгайким, балолардан қутулиш йўлларини ўргатувчи бўлгай. Жоҳил ва нодон одамларга ҳидоят йўлини кўрсатгай. Яхши маслаҳатлар бергай.\nТушда душман кўриш у билан дўстлашишга ишорадир. Душман яхшилик қилса зарардир.\nТушда ДУШМАН (2)\nҲар ким тушида душманига ғолиб келса, муродига етгай. Агар душмандан ғолиб келса, садақа берсин, бало даф бўлгай. Ҳар ким тушида ўзини дуо қилса ёки бировдан дуо олса, ҳожати раво бўлиб, иши амри хайрга айлангай. Агар халойиқларни дуо қилса, уларнинг ҳожати раво бўлгай.\nТушда дояни кўриш жўмардлик ва йигитга ишорадир. Доянинг уйга келиши яхши инсонлардан меҳр кўришга; дояни чақириш жўмард, яхши инсондан ёрдам сўрашга ишорадир.\nТушда дори кўриш хасталикка; беморликда дори ичиш- ни кўриш алданишга, беҳуда умидга берилишга ишорадир.\nИбн Сқйрийн айтибдирларким, ҳар ким тушида беморлик туфайли дори еса, сиҳат-саломат бўлгай. Агар дори еса-ю, яхши бўлмаса, аҳволи оғирлашгай. Агар одамлар учун дори тайёрласа, одамларга ундан кўп манфаат етгай. Агар дори мулойим бўлганини кўрса, далил бўлгайки, ғам-андуҳдан халос бўлгай.\nТушда дарё кўриш қийин ва тахдикали аҳволда бўл- сангиз тажрибаларингиз туфайли бу ҳолатдан қутилишингизга ишора.. Дарё сувидан ичиш ҳаётда қийинчиликка дуч келмай яшашингизга ишорадир.\nТушда дўкон кўриш чўнтакдан пул чиқишидан далолат. Дўкондан бирор нарса сотиб олсангиз, гашқи кўринишга кўп аҳамият бериб, кераксиз сарф-харажат қилганингиздан далолат.\nБеморнинг соғайишига; оила қуришга; муаммолар ечимини топишга ишора.\nҚисқа муддатли сафарга чиқишдан далолат беради. Тоза дастурхон кўриш уйингизни севишингиз, роҳат ва шодликни фақат оиладан топишингизни ишора.\nТушда ям-яшил далаларни кўриш беҳисоб ризқ, барокат, манфаат, ҳалол даромадга ишора.\nТушда ДУМБА ЁҒ\nҲар ким тушида думбаёғни кўрса, ғойибдан унга мол етгай. Агар хом ёғни еса ҳаром мол унга ризқ бўлгай. Агар пишган ёғни еса, душманининг молидан егай. Агар ўзини қўйнинг думбасидек думбадор кўрса, Аллоҳ таоло унга фарзанди соҳиб, иззат ва ҳурмат ато қилгай.\nТушда ертўла кўрмоқлик кўнгил ғашлиги ва виждон азобига ишорадир.\nҲазрати Дониёл алайҳиссалом айтибдирларким, заминни тушида кўриш хотинга далолат қилгай. Ҳар ким тушида кўрсаки, кенг ва тоза ерга эга бўлибдир, далил бўлғайким, бадавлат ва поқдомон хотин олгай. Агар ерни сабзазар кўрса, дини исломда бақувват бўлгай. Агар ерда ўзининг чоҳ-қудуқ қазиб турганини кўрса, ғам-андуҳ, мусибат етгай ёки молига нуқсон етгай. Агар ерини ободон кўрса, умри хушлик билан ўтгай. Агар хароблик кўрса, бунинг акси бўлғай.\nТушда елка кўриш дўст билан таъбир қилинади. Шунингдек, ота, икки ука, икки дўст, мансаб, яхшилик билан ҳам таъбир қилинади.\nТушда бир етимнинг бошини силаганини кўриш савоб, кўмак, шарафдан далолат беради.\n« Д харфига туш табирлари\nЕ харфига туш табирлари »


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шаҳрам Ғиёсов: Президентимизнинг номини абадий қалбимизда сақлаймиз\t13:16, 08 сентябрь 2016\tЮртдошларимиз мустақиллигимиз асосчиси, Ўзбекистон Республикасининг Биринчи Президенти Ислом Каримов хотирасини ёд этиб, бу буюк инсон ишлаб чиққан узоқ йилларга мўлжалланган дастурларни амалга оширишга ўз ҳиссасини қўшиш, бу ғояларга содиқ бўлиш ҳақида қалб сўзларини билдирмоқда, деб хабар беради ЎзА. Бокс бўйича Ўзбекистон терма жамоаси аъзоси, XXXI ёзги Олимпия ўйинлари совриндори Шаҳрам Ғиёсов ҳам Ўзбекистон Республикасининг Биринчи Президенти Ислоим Каримов хотирасини ёд этиб қалб сўзларини билдирди.\n– Ҳар сафар бирор хорижий давлатга мусобақага борганимизда, у ерда узоқ қололмаймиз. Мусобақа тугаши билан жонажон Ўзбекистонимизга шошамиз. Чунки жаннатмонанд Ватанимизда мустақиллик йилларида мисли кўрилмаган ишлар қилиндики, натижада ўтган йигирма беш йил ичида юртимиз дунёдаги энг тинч-осойишта давлатга айланди, халқимиз бахтли ва фаровон ҳаёт кечирмоқда, орзу-умидларининг рўёбини кўрмоқда. Бунинг учун мустақиллигимиз асосчиси Президентимиз Ислом Каримовдан миннатдормиз. У кишининг хотираси қалбимизда абадий яшайди. Президентимиз билан кўришишни болалигимдан орзу қилардим. Телевизорда у кишининг спортчиларни бағрига босиб қўйишини кўрганимда ҳавасим келарди. Шу боис спорт билан жиддий шуғулландим. Мен ҳам чемпион бўлиб, Юртбошимиз билан кўришаман, деб ният қилганман. XXXI ёзги Олимпия ўйинларида ярим финалга чиққанимда ҳам медални нақд қилганим учун эмас, ана шу орзуимнинг ушалишини ўйлаб, хурсанд бўлгандим. Олимпиадада медаль олсам, Президентимизнинг кўксига тақиб қўяман, деб ўйлагандим. Олимпиадада бизнинг юксак ғалабамиз, бокс бўйича Ўзбекистон терма жамоасининг дунёдаги энг кучли жамоа, деб эътироф этилиши ҳам Юртбошимизнинг спортчиларга қаратган эътибор ва ғамхўрлиги, яратган кенг шароит ва имкониятлари туфайлидир. Юртбошимиз Бразилияда қўлга киритган ютуғимни юксак баҳолаб, 2016 йил 24 августдаги фармони билан мени «Ўзбекистон ифтихори» фахрий унвонига муносиб кўрди. Биз, ёшлар Президентимизнинг номини абадий қалбимизда сақлаймиз, ҳар доим бу буюк инсоннинг ишончига муносиб бўлишга ҳаракат қиламиз. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Спорт


Ўзбекистон ёшлар терма жамоаси “Металлург U-21” билан ўйин ўтказди — Ўзбекистон футбол ассоциацияси расмий сайти.\nНоябрда U-19 Осиё Чемпионати-2020 саралаш баҳслари ўтказилади. Саудия Арабистони мезбонлик қиладиган саралаш баҳсларига тайёргарлик олиб бораётган Ўзбекистон ёшлар терма жамоаси пойтахтимизда йиғин ўтказмоқда.\nОтабек Ғуломхўжаев бошчилигидаги Ўзбекистон ёшлар терма жамоаси мазкур йиғин доирасидаги дастлабки назорат учрашувини ўтказди. Унда терма жамоамизга “Металлург U-21” жамоаси рақиблик қилди. Ўйин “Бунёдкор” академияси майдонида ташкил этилди. Қизиқарли тарзда кечган учрашувда бекободликлар Маҳмуд Қудратуллаев томонидан киритилган ягона гол эвазига ғалаба қозонишди.\nЎзбекистон ё.т.ж. – “Металлург U-21” 0:1\nГол: Маҳмуд Қудратуллаев (14).\nЎзбекистон ё.т.ж: Мўминмирзо Қодиров, Элдор Бегимов, Жавоҳир Жўраев, Шохжаҳон Султонмуродов, Достон Турсунов, Улуғбек Акназаров, Даврон Анваров, Музаффар Олимжонов, Отабек Жўрақўзиев, Бўронбек Мирзасалимов, Бобур Сабиров.\nЗахирадан майдонга тушганлар: Ислом Абдуллахонов, Хуршид Убайдуллаев, Аслиддин Тоштемиров, Абдурауф Бўриев, Асилбек Обидов, Абдуллоҳ Ғайбуллоев, Асилбек Қаюмов.\nИккинчи ўйинда эса терма жамоамизга Тожикистоннинг “Ҳўжанд” клуби рақиблик қилади. Мазкур баҳс 15 июль куни Бекободда бўлиб ўтади. Йиғин доирасидаги охирги учрашув эса 17 июль санасида ТТЙМИ стадионида “Локомотив” билан ташкил этилади.\nТаъкидлаш жоиз, мазкур ўқув-машғулот йиғини 18 июль санасига қадар давом этади.


Барчамиз уйғонишимиз керак - Халқ сўзи\n10:25 07 Июль 2020 Иқтисодиёт\nШу йилнинг 26-27 июнь кунлари Президентимиз Шавкат Мирзиёев Наманган вилоятига ташриф буюрди. Бошқа ҳудудларга амалга оширилган сафарлар каби ушбу ташриф ҳам бой, мазмунли ва том маънода, самарали бўлди.\nБу бежиз эмас, албатта. Чунки аниқ мақсад, сўз билан иш бирлиги тамойилининг устуворлиги Президентимиз бошқарув услубининг моҳиятини ташкил этади ва бундай ёндашув ҳар бир соҳада, жумладан, вилоятларга ташрифларда ҳам кўзга яққол ташланади. Шу боис ҳудудлар аҳолисининг давлат раҳбари ташрифидан сўнг кўп нарсаларга умид боғлаши табиий. Энг муҳими, натижа одамлар кутганидан ҳам зиёда тарзда намоён бўлади.\nБундан Наманганга ташриф ҳам истисно бўлмади. У, аввало, бугунги кунда вилоят аҳолиси дуч келаётган аниқ муаммо ва қийинчиликларни ҳал этишга қаратилгани билан алоҳида эътиборга лойиқдир.\nСафар чоғида бирор соҳа ёки ишлаб чиқариш тармоғи Президентимизнинг диққат-эътиборидан четда қолмади. Ҳукумат аъзоларининг аксарияти, барча асосий идораларнинг мутасаддилари ҳам вилоятда бўлиб, ташриф билан боғлиқ тадбирларда қатнашди. Давлат раҳбари томонидан уларга нафақат мавжуд муаммоларни бартараф этиш, балки мазкур соҳаларни ривожлантириш бўйича тезкор ва муҳим кўрсатмалар берилди. Мамлакатимиз етакчисининг ташриф доирасида ҳар бир объект билан танишиши, қабул қилган қарорлари ҳақли равишда бутун республика учун намуна бўлди, дейиш мумкин.\nШавкат Мирзиёевнинг аввал-бошдаёқ Наманганга мақтов ёки олқишлар эшитиш учун келмагани, аксинча, уни ижтимоий муаммолар ва уларни ечишга қаратилган амалий таклифлар қизиқтириши ҳақида раҳбар ҳамда мутасаддиларни огоҳлантириб айтган сўзлари ҳам ибратга молик. Шунинг учун ҳам сафар давомида ҳар бир мансабдордан амалий иш ва натижадорлик қаттиқ талаб қилинди.\nАйтиш жоизки, Наманган вилояти мисолида давлат раҳбарининг ҳудудларни ривожлантириш стратегиясининг амалий жиҳатлари яна бир карра намоён бўлди. Ушбу стратегиянинг асосий хусусияти — вилоятлар тараққиётига тўсқинлик қилаётган сурункали муаммоларни ҳал этишга комплекс ёндашишдир. Ишсизлик, камбағаллик, заиф иқтисодий база, эскириб кетган инфратузилма ва бошқа масалалар бир-бири билан узвий боғлиқ бўлиб, уларни алоҳида-алоҳида ҳал қилиб бўлмайди. Бу муаммоларни бартараф этишга ҳар томонлама ва изчил ёндашиш — вилоят равнақини, энг муҳими, халқ фаровонлигини, миллионлаб инсонларнинг турмуш даражасини оширишнинг тўғридан-тўғри йўлидир. Президент Шавкат Мирзиёев кучли иқтисодчи сифатида буни бошқалардан кўра теранроқ англайди ва бу ёндашувни имкони борича самарали амалга оширишга интилади.\nШу ўринда Юртбошимиз томонидан мавжуд муаммолар очиқ тан олинаётганини ҳам таъкидлаш лозим. Камчилик ва нуқсонлар нафақат тан олинмоқда, балки уларни ҳал этишга ҳаракат қилиняпти, бор куч ҳамда имкониятлар сафарбар этилмоқда. Буларнинг барчаси бир вақтлар бўлгани каби, халқнинг ўз дарду ташвишлари билан ёлғиз қолиб кетмаслигига ишонч уйғотади.\nНаманган вилоятига ташриф давлат томонидан муайян ҳудуднинг тизимли муаммоларини ҳал этиш механизмлари аниқ ишлаб чиқилганини ҳам кўрсатди.\nАввало, асосий эътибор энг долзарб муаммолардан бири — ишсизликни енгишга қаратилади. Том маънода кенг кўламли мақсад-вазифалар белгилаб олинган — 13 триллион сўмлик лойиҳаларни ишлаб чиқиш ва жорий этиш натижасида вилоятда 55 мингта иш ўрни яратилади. 2020 йилнинг ўзидаёқ 8,3 триллион сўмлик 1 600 та лойиҳани амалга ошириш ва 35 мингта янги иш ўрни ташкил этиш мақсад қилинган.\nДавлат раҳбари топшириғи билан 11-синф битирувчиларининг бандлигини таъминлаш, уларнинг 30 фоизини ишга жойлаштиришга алоҳида эътибор берилади. Президент томонидан хориждаги ватандошларимизни юртимизга қайтариш муҳимлиги ҳам таъкидланди. Бу борада жами 115 минг фуқарони қайтариш ва ўзимизда иш билан таъминлаш мўлжалланмоқда.\nИшсизлик масаласини ечиш, бу муаммони, айниқса, ёшлар ва кам таъминланган оилалар ўртасида ҳал этиш диққат марказида бўлди. Бу ҳақда гапирганда, 36 гектар ўзлаштирилмаган қир-адирда 1000 та иссиқхона қурилишини намуна сифатида келтириш мумкин. Айни пайтда йилига 7 минг тонна сабзавот етиштириш қувватига эга 800 та иссиқхона қурилиб, ўз эгаларига топширилди. Қолган 200 та иссиқхонанинг июль ойи охирига қадар фойдаланишга топширилиши режа қилинган.\n13 миллиард сўмлик ушбу лойиҳанинг афзаллиги шундаки, бир жойнинг ўзида «битта туман — битта маҳсулот» тамойили асосида юқори сифатли экспортбоп маҳсулотлар етиштирилади. Бунда камбағал оилалар барқарор даромад манбаи ва муқим иш ўрнига эга бўлади. Улар ер, сув, кўчат ҳамда ўғитлар билан кафолатли таъминланади. Умуман олганда, аҳолига барча зарур шароит яратиб берилади. Энди улар ана шу имкониятлардан унумли фойдаланишга бор кучи билан ҳаракат қилишлари лозим. Ушбу лойиҳанинг муваффақиятига ишонч ҳосил қилган Президентимиз бундай иссиқхоналар сонини 10 мингтага етказиш юзасидан кўрсатма берди.\nИккинчидан, Наманганда давлатимиз раҳбари камбағалликни бартараф этиш масаласини яна кўтарди. Узоқ вақт давомида барча даражада тақиқланган муаммони ҳал қилиш ҳозирги кунда ҳукуматнинг асосий вазифасига айланмоқда.\nБу муҳим ва мураккаб жараёнда камбағалликни қисқартириш учун одамларга нафақа бериш эмас, балки уларнинг ишлаб, даромад топишига тегишли имкониятлар яратишга асосий эътибор қаратилади. Бундай ёндашув иқтисодий истиқбол ва камбағалликни қисқартириш нуқтаи назаридан энг оқилона ҳамда тўғри йўл ҳисобланади.\nАна шу мантиққа амал қилган ҳолда, аҳолининг тадбиркорлик фаолиятини рағбатлантириш учун шарт-шароитлар яратилади. Грантлар, имтиёзли кредитлар берилади ва айланма маблағларни таъминлаш учун молиявий маблағлар ажратилади. Унинг 2,3 триллион сўми тадбиркорларни айланма маблағлар билан таъминлашга йўналтирилади. Оилавий тадбиркорликни ривожлантириш учун бошқа манбалар ҳисобидан яна 350 миллиард сўм маблағ йўналтирилади.\nУчинчидан, ҳар бир вилоятга манзилли ёндашиш ва унинг ўзига хос хусусиятларини инобатга олиш устувор аҳамиятга эга. Давлатимиз раҳбари ҳақли равишда «Ўзбекистонда ҳар бир ҳудуд бошқасига ўхшамайди» ҳамда «Наманганнинг ўз ривожланиш йўли бўлиши керак», дея таъкидлади.\nБу борада вилоятнинг мавжуд салоҳияти ва устун жиҳатларидан максимал даражада фойдаланишга эътибор қаратилди. Шу тариқа минтақанинг ўзига хос хусусиятларини ҳисобга олган ҳолда, унинг келгусида ривожланишини белгилайдиган соҳалар аниқланди. Яъни Наманганда жуда кўп тажриба тўпланган тармоқлар белгилаб олинди.\nМасалан, вилоятда туман ва шаҳарлар кесимида хизмат кўрсатиш соҳасини ривожлантириш дастури ишлаб чиқилмоқда, ушбу лойиҳалар учун 80 миллиард сўм маблағ ажратилади.\nҲудудда чорвачилик, паррандачилик, асаларичилик, қуёнчилик соҳаларидаги истиқболли лойиҳаларни амалга ошириш ҳам кўзда тутилган. Биргина 2020 йилда чорвачилик соҳасида 84 та янги лойиҳа жорий этилади.\nМаълумки, Поп тумани узоқ йиллар давомида аъло сифатли жун берадиган эчкиларни етиштиришга ихтисослашган эди. Афсуски, кейинчалик бу соҳага етарлича эътибор бўлмагани туфайли тўпланган бой тажриба йўқолиб кетди. Президентимиз томонидан ана шу ноёб тажрибани қайта тиклаш ва ушбу сердаромад соҳани ривожлантириш вазифаси қўйилди. Ҳозирги кунда туманда жун тайёрлаш ҳамда қайта ишлаш кластери ташкил этилмоқда. Шу билан бирга, Поп ва Чуст туманларидаги 1,5 мингта хонадонга шартнома асосида 20 минг бош қўй-эчки тарқатилади.\nВилоятнинг ўзига хос тажрибаси ҳисобга олинган яна бир мисол балиқчиликни ривожлантириш билан боғлиқ. Учқўрғон тумани мисолида бу соҳанинг истиқболли ва даромадли тармоқ эканини кўриш мумкин. Шунингдек, вилоятнинг Мингбулоқ, Уйчи, Поп, Норин туманларида балиқчилик йўналишида қарийб 300 миллиард сўмлик 75 та янги лойиҳани амалга ошириш режалаштирилган.\nТўртинчидан, Наманган вилояти ҳудудларининг иқлим ва тупроқ шароити имкониятларидан келиб чиққан ҳолда, уларга мос бўлган қишлоқ хўжалиги экинларини ўстиришга алоҳида эътибор қаратилади. Масалан, Косонсой, Чортоқ ҳамда ЯнгиқўрҚон туманлари боғдорчилик ҳудудлари сифатида белгиланган.\nКластер тизими ривожланиши билан хом ашё қайта ишланиб, қўшилган қийматни таъминлайдиган замонавий ишлаб чиқариш объектлари ишга туширилди, янги иш ўринлари яратилмоқда. Бунинг натижаси ўлароқ, вилоятнинг иқтисодий ва экспорт салоҳияти ошиб, аҳоли даромадлари ўсмоқда.\nКластер тизими, шунингдек, фермерларнинг асосий «бош оғриқ»ларидан бири, яъни маҳсулотни сотиш муаммосини ҳал этиш имконини беради. Энди деҳқон ўз маҳсулотларининг харидори аниқ экани ва унинг кафолатли сотилишига амин бўлиши мумкин. Бундай ҳолат фермер хўжаликлари учун таваккалчилик ва хавфни сезиларли даражада камайтириш имконини беради.\nБешинчидан, вилоятнинг ишлаб чиқариш салоҳиятини ошириш учун зарур шарт-шароитлар яратилмоқда. Бу борада 75 фоизи хусусий капиталдан иборат бўлган Наманган вилоятининг кичик саноат зонасини мисол тариқасида келтириш ўринлидир. Бу, ҳақиқатан ҳам, ноёб тажриба. Хусусий капиталнинг жалб қилиниши, шубҳасиз, ушбу зонанинг самарали ривожини ва унинг муваффақиятини таъминлайди. Корхонанинг фойдаси ва ривожланишидан бевосита манфаатдор мулкдор пайдо бўлдими, ижобий натижа узоқ куттирмайди.\nБугунги кунга келиб, вилоятдаги кичик саноат зоналарида 311 миллиард сўмлик маҳсулот ишлаб чиқариш салоҳиятига эга 32 та лойиҳа якунига етказилди. Мазкур ишлаб чиқариш объектларининг тўлиқ қувват билан ишлай бошлаши 7300 та янги иш ўрни яратиш ва йилига 7,8 миллион долларлик маҳсулотни экспорт қилишга имкон туғдиради.\nЮқорида қайд этилган мисоллар ижтимоий соҳани ривожлантириш ва аҳолининг заиф қатламларини манзилли қўллаб-қувватлашга қаратилган лойиҳаларнинг фақат бир қисми холос. Биргина шу йилнинг ўзида ана шу мақсадлар учун республика бюджетидан вилоятга қўшимча 100 миллиард сўм маблағ ажратилади.\nТабиийки, ушбу вазифалар жуда кенг кўламли экани ва уларнинг барчасини бир вақтнинг ўзида ҳал қилиш қийинлиги ҳаммага аён.\nБироқ асосийси, уларни ижро этиш жараёни қатъий назорат остида бўлади. Президент сохта ҳисоботлар даври ўтганини, энди аниқ натижаларга эришиш вақти келганини очиқ-равшан баён қилди.\nВа бу вазифаларни амалда бажариш учун масъулият ва жавобгарлик ҳукумат мутасаддилари ҳамда жойлардаги раҳбарлардан қаттиқ талаб қилинади. Вилоят ҳокимининг «душанбадан — шанбагача» туманларда бўлиши ва мавжуд муаммоларни ҳал этиши зарурлиги очиқ-ойдин кўрсатиб ўтилди. Фақат шу йўл билан қабул қилинган қарорларнинг қоғозда қолиб кетмаслигини, белгиланган барча вазифаларнинг амалга оширилишини таъминлаш мумкин.\nДавлатимиз раҳбари бу борада маҳаллий Кенгашлар, хусусан, қарорларнинг сифатли ва ўз вақтида бажарилиши устидан қатъий назорат олиб бориши лозим бўлган депутатлар муҳим роль ўйнаши кераклигига урғу берди. Бунинг учун халқ вакиллари соя-салқин, қулай кабинетлардан чиқиб, жойларда фаол ҳаракат қилишлари, жасур ҳамда муросасиз бўлишлари ҳаёт талаби экани яна бир бор таъкидланди.\nАйни пайтда одамлар, фуқароларнинг ўзлари ҳам бу жараёнларда бевосита, кенг иштирок этишлари зарур. Президентимиз айтганидек, «нафақат ҳоким ва вилоят раҳбарлари, барчамиз уйғонишимиз керак». Давлат бизга ҳамма нарсани қилиб бериши ва ҳал этиши керак, деб эскича ўйлашни тўхтатиш лозим.\nБарчамиз яратилган имкониятлардан унумли фойдаланишимиз, ўз зиммамиздаги вазифани ҳалол ва виждонан, фаол ҳамда ижодкорлик билан адо этишимиз керак. Яна бир муҳим масала — энди ташаббуснинг жазоланмаслиги, аксинча, қўллаб-қувватланишини эсдан чиқармаслигимиз зарур. Бугун ана шундай фикр билан яшаш ва меҳнат қилиш вақти келди.\nСтратегик ва минтақалараро тадқиқотлар институти директори


Тошкентдаги ЙТҲда 10 яшар бола қурбон бўлди | Qalampir.uz\nТошкентдаги ЙТҲда 10 яшар бола қурбон бўлди\nЖамият\t08 Август 2019 20:05 3043\nБугун, 8 август куни пойтахт Тошкентнинг Юнусобод туманида мудҳиш ЙТҲ қайд этилди. ЙТҲ оқибатида 10 яшар бола ҳаётдан кўз юмди.\nЙТҲ соат 07:30 атрофида Боғи шамол ва Янги шаҳар кўчалари чорраҳасида учта автомобиль ҳодисаси содир бўлди.\nHyundai русумли автомобиль ҳайдовчиси 34 ёшли Шохруҳ Т. светофорнинг тақиқловчи сигналига ўтиб кетиб, 29 ёшли Ботир С. Бошқарувида бўлган Cobalt ва 24 ёшли Муроджон С. бошқариб борган Spark автомобиллари билан тўқнашган.\nЙТҲ натижасида қуйидаги фуқароларга тан шикастлари етган: Cobalt`даги йўловчилар – 40 ёшли Шукурулло А. ва 32 ёшли Маҳлиё К., шунингдек Hyundai йўловчиси 10 ёшли И.Ш. ЙТҲдан жабрланганлар шифохонага етказилдилар.\nАммо шифокорларнинг сайъ-ҳаракатларига қарамасдан, 10 ёшли И.Ш. ҳаётдан кўз юмган.\n21 Январь 17:25 35554\n20 Январь 21:40 30071\n20 Январь 11:55 27244\n21 Январь 18:27 19066\n22 Январь 12:20 18904


ЯХШИЛИК ҲАМ САДАҚАДИР!\nОнгли мусулмон тасаввурида инсоннинг барча амаллари, модомики ниятида Аллоҳ таоло розилигини топиш бўлса, шубҳасиз ибодат каби бўлади. Шунинг учун ҳам мусулмон кишига яхшилик эшиклари доимо очиқ, у Аллоҳнинг кенг раҳмати, беқиёс савоблари ва раҳмати соясида бу эшиклардан хоҳлаган вақтида кираверади. Улуғ саҳоба Жобир (рз.) Пайғамбаримиз соллаллоҳу алайҳи васалламдан ривоят қилади, Ул зот: «Яхшилик қилишнинг барчаси — садақадир» — деб марҳамат қилганлар. Шунингдек, у зот соллаллоҳу алайҳи васаллам: «Бир кишининг уловга минишида ёрдам беришинг яхшилик — эҳсондир. Бир кишига табассум ила яхши сўз айтишинг ҳам яхшиликдир, одамларга азият берадиган нарсани йўлдан олиб ташлашинг ҳам сенга яхшиликдир, икки киши ўртасида адолат билан ислоҳ қилишинг яхшиликдир. Моддий ёрдамга муҳтож оилага мурувват қилишинг ҳам сен учун яхшиликдир. Кишига бу каби яхшиликларни адо этгани учун Аллоҳ, унга қалб мусаффолигини беради, қолаверса, кўп хайру савобларга эга бўлади«, деганлар.\nАбу Мусо (рз.)дан ривоят қилинган бошқа бир ҳадисда, Пайғамбаримиз соллаллоҳу алайҳи васаллам марҳамат қилиб айтдилар: «Ҳар бир мусулмон кишиси садақа-эҳсон қилмоғи лозим. Саҳобайи киром савол қилиб сўрашди: Эй Аллоҳнинг Расули! Агар садақа қилишга бирор нарса топа олмаса нима қилади? Пайғамбаримиз соллаллоҳу алайҳи васаллам айтдилар: Қўли билан меҳнат қилади, ўзига ҳам фойда келтиради ва садақа ҳам қилади. Улар сўрашди: Эй Аллоҳнинг Расули! Агар бунга қодир бўлмаса, не чора қилади? Ул зоти шариф дедилар: Қийналган, муҳтож кишига ёрдам қилади. Асҳоблар савол қилишди: Эй Расулуллоҳ! Агар буни ҳам қила олмаса нима қилади? Пайғамбаримиз соллаллоҳу алайҳи васаллам жавоб бериб айтдилар: «Яхшиликка ёки хайриятга йўллайди» Саҳобайи киром сўрашди: Буни ҳам қила олмаса-чи,? Расулуллоҳ соллаллоҳу алайҳи васаллам марҳамат қилиб айтдилар: «Ўзини ёмонликдан тияди, шу нарса ундан садақа бўлади».\nУшбу ҳадисдан англашиладики, мусулмон кишиси садақа-эҳсон қилмоғи, яъни ўзи яшаётган жамият фаровонлиги ва саодати йўлида хайрли амалларни адо этмоғи лозим. Агар бундан ожиз бўлса ёки бирор-бир сабаб юзасидан қила олмаса, у вақтда тили ва қўл-оёқларини ёмонликдан тийса, шубҳасиз ажру-савобга сазовор бўлади. Мусулмон кишининг барча саъю ҳаракатлари инсон манфаати хизматида бўлиш зарур. Зеро, Пайғамбаримиз соллаллоҳу алайҳи васаллам марҳамат қилиб айтдилар: «Ҳақиқий мусулмон бу — бошқалар унинг тили ва қўлидан омонда бўлишларидир».\nДемак, ҳар бир киши ўзига севимли бўлган нарсани бошқа биродарларига ҳам бўлишини яхши кўриши, яъни уларга фойда келтириш ва улардан ҳар қандай зарарни даф қилишга ҳаракат қилиши лозимдир.


Аризада сўнг автосалон “Cobalt” автомобили нуқсонларини бартараф этиб беришини маълум қилди - Халқ сўзи\nАризада сўнг автосалон “Cobalt” автомобили нуқсонларини бартараф этиб беришини маълум қилди\n12:30 16 Август 2019 Жамият\nНавоий вилояти Зарафшон шаҳри 12-кичик туманда яшовчи Асрор Садиров Истеъмолчилар ҳуқуқларини ҳимоя қилиш федерациясига ёзма ариза билан мурожаат қилди. Аризада маълум қилинишича фуқаро 2019 йил апрел ойида “Навоий-автосавдо” автосалонидан 84 164 910 (саксон тўрт миллион бир юз олтмиш тўрт минг тўққиз юз ўн) сўмга “Cobalt” автомобилини сотиб олган. Орадан бир ойлар ўтиб, автомашинанинг нуқсонлар пайдо бўла бошлаган. Яъни автомабилнинг иситиш мосламаси талаб даражасида ишламаган, олд қисми ойнасида эса нуқсони бўлганлигини билиб, бу ҳақида автосалон мутахассисларига хабар қилганлигини маълум қилди. Аммо ҳеч қандай натижа бўлмаганлиги орадан вақт ўтиб кетаётганлиги ва юқоридаги аризаси юзасидан амалий ёрдам беришни сўраб мурожаат қилган.\nАриза қонуний тартибда қабул қилиниб, кузатув-ўрганишлар олиб борилди. Федерация томонидан “Навоий-автосавдо” марказига ёзма мурожаат хати юборилди. Шундан сўнг салон раҳбарияти автомашинанинг носоз жойларини тузатиб, олд ойна қисмини алмаштириб беришини маълум қилди. Бу ҳақда федерация матбуот хизмати хабар берди.\nҲар биримиз оғиримизни енгил, узоғимизни яқин қилсин дея автомашина олиш учун йиллар давомида меҳнат қилиб, пул йиғамиз. Аммо орзу-ҳавас билан ҳарид қилган автомобилимизда нуқсонлар бўлса кўнгилни ҳира қилиши тайин. Шу боис уй, машина каби моддий бойликларни сотиб олаётганда жуда эҳтиёткор бўлишимиз зарур.


Бир йил ичида ўзбекистонликлар чет эл автомобилларига 440 миллион доллар сарфлади » Muzlik.uz - O‘zbekiston yangiliklari\nБир йил ичида ўзбекистонликлар чет эл автомобилларига 440 миллион доллар сарфлади\nАвтомобиль импорти 2019 йилда ўсишда давом этди, дея хабар қилди Spot Давлат статистика қўмитаси маълумотларига таяниб. 2018 йилда Ўзбекистон импорт қилинадиган машиналарга 319 миллион доллар сарфлаган бўлса, 2019 йилда 440 миллион долларни ташкил этди. Таққослаш учун: 2017 йилда бу кўрсаткич 155 миллион долларни, 2016 йилда 193 миллион, 2015 йилда 120 миллион ва 2014 йилда 212 миллионни ташкил этган. Аввалроқ «АвтоВАЗ» ҳам мамлакатга кўпроқ машина олиб кириш бошланганини маълум қилган эди, дея қайд этмоқда Spot. Хусусан, 2019 йил якунларига кўра Ўзбекистонда Lada савдоси 2018 йилга қараганда 2,5 баробарга ўсиб, 2600 та ўрнига 6600 та автомобиль сотилган. 2019 йил давомида қимматбаҳо хорижий автомобиллар ва электр транспорт воситаларини олиб киришда имтиёз мавжуд эди. 2020 йил 1 январдан бошлаб биринчисига нисбатан имтиёз муддати тугади, иккинчисига эса сақланиб қолди.\nЙил давомида Ўзбекистонга 6,7 миллион сайёҳ ташриф буюрди — Давлат статистика қўмитаси\nЙил давомида 40 миллиондан ортиқ киши чегараларни кесиб ўтди\nЎзбекистонда қишлоқ хўжалиги маҳсулотларини ишлаб чиқариш ҳажми ошди


Беларусь-Польша чегарасида 10 нафар муҳожир ҳалок бўлгани айтилди | Qalampir.uz\nОлам\t17 Ноябрь 10:56 2614\nБеларусь-Польша чегарасида камида 10 нафар муҳожир совуқ туфайли ҳалок бўлди. Халқаро гуманитар ташкилотлар янги ўлимларнинг олдини олиш учун ёрдам кўрсатиши керак ва томонлар вазиятни юмшатиши керак. Бу ҳақда Халқаро Қизил Хоч ва Қизил Ярим Ой жамиятлари федерацияси пресс-релизида айтилади.\nҲужжатда айтилишича, Қизил Хочнинг Беларусь, Польша ва Литвадаги бўлимлари инқироз муносабати билан қўшимча маблағ олган, аммо муҳожирлар улардан тўлиқ фойдалана олмайди ва давлатлар буни таъминлаши керак.\n“Одамлар чегарадан фақат кийимда ўтишади. Улар озиқ-овқат, дори-дармон, гигиена воситалари, кийим-кечак ва COVID-19 дан ҳимоя воситаларига муҳтож. Бизга ёрдам кўрсатишга рухсат бериш керак ва биз вазиятни тинч, инсонпарвар ва ҳуқуқларга асосланган ҳолда ҳал қилишни хоҳлаймиз”, дея қўшимча қилган Вайссенберг.\nМаълумот ўрнида, ноябрь ойида Беларуснинг Польша ва Литва билан чегарасида миграция инқирози авж олди. Муҳожирларнинг баъзилари вақти-вақти билан Европа Иттифоқи ҳудудига ўтишга уринмоқда.\n06 Декабрь 13:01 67141\n06 Декабрь 19:56 42456\n05 Декабрь 18:58 31600\n04 Декабрь 11:13 31528


КУРКА БИР ШИРВОЗГА ТЕНГ ГЎШТ ҚИЛАДИМИ?\nЖараён 30.10.2018 405\nБугун мамлакатимизда ички бозорни гўшт ва гўшт маҳсулоти билан асосан қорамолчилик ва қўйчилик сингари чорвачилик тармоқлари таъминлаётгани ҳеч кимга сир эмас. Бу борада кейинги ўрин паррандачилик соҳасига тегишли. Балиқчилик ҳамда қуёнчилик эса ушбу рўйхатда жуда кичик улушга эга.\nШу ўринда улардан қай бири фойдалилиги жиҳатидан устунроқ экани хусусида баҳслашиш жоиз эмас. Чунки ҳар бири ўзига хос афзаллиги билан ажралиб туради.\nАммо маълум даражада бирининг ўрнини бошқаси билан босиш, харидорга мақбулини таклиф этиш имкони мавжуд. Шу нарса аниқки, айни пайтда кўпчилик севиб истеъмол қиладиган гўштга эҳтиёж йилдан-йилга ўсаяпти. Бу аҳоли сони, моддий фаровонлиги ошиб бораётгани билан ҳам боғлиқ. Мазкур неъмат мўл, шу билан бирга, арзон бўлишини таъминлаш эса асосий масаладир. Кўзланган мақсадга қандай эришиш мумкин? Шубҳасиз, барча соҳалар имкониятидан самарали фойдаланиб.\nАйтайлик, муқобил ечим сифатида куркачилик тармоғини олиб қарасак. Муҳими, бу фаолият халқимизга у қадар нотаниш эмас. Ўз хонадонида курка боқиб, тухум ва парҳез гўшт етиштириб келаётган оилалар ҳозир ҳам кўп. Бироқ вилоятимизда куркачилик йирик ишлаб чиқариш даражасида товуқчилик ва беданачиликдек кенг оммалашмаган. Бор қувватлар билан эса маҳсулдорлик борасида мақтаниб бўлмайди. Хўш, бунга сабаб нима? Тармоқдан юқори манфаатдорлик кутиш қийинми?\n- 10 йил аввал куркачиликни йўлга қўйганимизда биз ҳам шундай ўйлай бошалагандик, - дейди Қамаши туманидаги “Иқболхоним паррандаси” фермер хўжалиги раҳбари Салим Нормуродов. – Вақт ўтиб кўрдикки, бу фикр бутунлай нотўғри экан. Оддий хомчўтга солсак. Уч макиёнга 15 тадан тухум ташлаб, жўжа очирамиз. Майли, 30 таси ўлмай қолсин. Гўштга сўйишга тайёр бир курканинг бозор нархи ҳозир 70-80 минг сўм атрофида. 10 таси еган-ичган харажатини қопласа, қолгани фойдага-да. Мана, куркачиликни хўжалигимизнинг етакчи тармоғига айлантиришга ундаган нарса. Тўғри, самарасини узоқ кутиш керак. Негаки курка, жўжалигидан 6-7 ой боқилсагина, зарур вазн тўплайди. Аввалига очиқ майдонда ўтлатиб боқилади. Кейин бир ой “бўрдоқи”га ташланади. Хуллас, иши бироз инжиқ. Шунга қарамасдан, яхши даромад келтиради. Шу йилда ҳам 30 миллион сўмга яқин соф фойда олишни кўзлаб турибмиз.\nИшбилармоннинг сўзларига кўра, жўжа етиштириш ҳам хўжаликнинг ўзида амалга оширилади. Бунинг учун инкубация цехи ташкил этилган. Бир мартада 800-1000 тагача тухумдан жўжа очирилади. Бу йил давомида йиғиб олинадиган тухум шундан умуман ортмайди, дегани. Фермер куркани асосан гўшти учун парваришлайди. Парранда 2-4 килограмм вазн қилгунча сақланади. Йил бошидан шу вақтга қадар аҳолига 2 тоннадан зиёд парҳез гўшт етказиб берилган. Яна 1100 бош курка сўйиш учун тайёрланмоқда. Тадбиркор сўнгги вақтда гўштдан ҳам кўра жўжага талаб юқори эканини айтади. Харидорларга 6 минг жўжа сотилгани бунинг тасдиғидир.\nТан олиш керак, 3-4 килограмм гўшт ишлаб чиқариш учун ярим йил жуда кўп. Маҳаллий зотга мансуб куркалардан бундан ортиғига умид қилиш ярамайди аслида. Дунё тажрибасидан маълум бўлишича, гўшт йўналишида курканинг юқори маҳсулдорликка эга зотлари ҳам яратилган. Ушбу наслдор қушлар нисбатан қисқа муддатда етилади. Аҳамиятлиси, маҳаллий тадбиркорлар юртимизда шундай куркаларни саноат усулида парваришлашни ташкил этишга эътибор қаратишмоқда. Бултур воҳамизда илк бор шу йўналишда иш бошланганди. Мазкур истиқболли лойиҳа эса яқинда муваффақиятли рўёбга чиқарилди.\nГап шундаки, Қамаши туманидаги “Азза парранда сервис” масъулияти чекланган жамияти томонидан замонавий куркачилик мажмуаси барпо этилди. Шу мақсадда тадбиркорлик субъектига зарур бино-иншоотларни қуриш, озуқа базасини яратиш учун туман ҳудудидан 300 гектардан ошиқ ер ажратиб берилган. Лойиҳа қиймати 29 миллиард сўмни ташкил этгани ҳам унинг қай даражада кўламдор эканини англатиб турибди. 70 нафар кишини меҳнат билан банд қилган паррандачилик фабрикаси бир ой илгари ишга туширилди.\n- Германиядан 40 минг дона тухум олиб келиб, инкубаторларда очирдик, - дейди фабрика технологи Сайфиддин Нажмиддинов. – Ушбу наслдор курка зоти “Хайбрид конвертер” деб аталади. Ўз номидан ҳам маълумки, гибрид парранда. Нега уни танладик? Боиси, ҳар қандай иқлим шароитига тез мослашади. Касалликларга чалиниш эҳтимоли эса жуда паст. Анча тез вазн тўплайди. Одатда модаси 13-14 килограммгача, хўрози 20-22 килограммгача тош босади. Баъзан тирик вазни 30 килогача етиши мумкин. Бунинг учун эса 130-140 кун кифоя қилади. Асосийси, сифатли гўшт беради. Табиийки, мол гўштидан анча арзон бўлади. Бу мамлакатимиз паррандачилик саноатидаги янгилик десак хато қилмайман.\nМутахассиснинг фикрича, куркаларнинг қарови қийин эмас. Фақат ривожланиши учун мақбул шароит яратиб берилса бўлгани. Ўсиш даврига қараб муайян рацион асосида озиқлантириб борилади. Мажмуани қуриш жараёнида ҳам барча талаблар эътиборга олинган. Куркалар парвариши уч босқичда амалга оширилади. Шу мақсадда тузилиши ва жиҳозланиши жиҳатидан бир-биридан фарқ қилувчи 3 хил куркахона ташкил этилган. Бири жўжалар парваришига ихтисослашган. Маълум муддат ўтиб, улар бошқа куркахонага кўчирилади. Охирги босқич эса семиртириш учун махсус режимда боқишни кўзда тутади. Ҳар бир блок иситиш ва вентиляция тизими билан жиҳозланган.\nМаълумот ўрнида айтиш керакки, мазкур наслдор куркаларни маҳсулдорлиги боис туяқушларга менгзашади. Ушбу гибрид чиройли товар кўринишига эга бўлгани учун ҳам бошқа қушлардан ажралиб туради. “Хайбрид конвертер” канадалик селекционерлар меҳнати маҳсулидир. Ташқи кўринишидан ўлчами йирик бўлишига қарамасдан, умумий массасининг 85 фоизини гўшт ташкил этади. Жўжалари яшовчанлиги бўйича ҳам юқори кўрсаткич (85-87 фоиз)га эга.\nСайфиддин Нажмиддиновнинг айтишича, келгуси йил январь ойига бориб боқилаётган куркалар суйишга тайёр бўлади. Ушбу жараённи бир йилда 3 циклга етказиш мақсад қилинган. Шунда фабрика истеъмол бозорини 2 минг тоннадан зиёд парҳез гўшт билан таъминлаш имконига эга бўлади. Шубҳасиз, бу кичик рақам эмас. Маҳсулот тўлиғича ички бозорга йўналтирилади. Мана, куркачиликни ривожлантиришга қаратилган саъй-ҳаракатлар қандай натижадорлик касб этади?! Бу аҳолининг арзон ва парҳезбоп гўштга бўлган талаби баҳоли қудрат қопланишига хизмат қилиши турган гап.


Мактаблар очиладиган сана маълум қилинди\nХалқ учун ишла, ўзингга қайтмаса, фарзандингга қайтади!\n24.08.2020 23:42 0 15771\nБугун бош вазир А.Арипов бошчилигида Халқ таълими тизимига доир видеоселектор ўтказилди, деб ёзмоқда блогер Исроил Тиллабоев.\nУшбу видеоселекторда қуйидаги топшириқлар берилди:\n7 сентябрдан яшил ҳудудларда тажриба тариқасида мактаблар очилади;\n14 сентябрдан барча ҳудудлардаги мактаблар очилади;\nМактаблар очилгач, ўқувчилар «Синф режими» тартибида ўқишади. Яъни, хонама-хона кўчиб юрмайди.\nБарча ҳудудий вилоят ҳокимликлари томонидан 10 сентябрга қадар барча мактаблар антисептик ва бошқа керакли воситалар билан таъминланади (кўчма қўл ювиш жойлари ҳам ташкиллаштирилади). Изоҳ: Аввалги постимда ёзганимдек, ўқитувчилардан пул йиғилмайди.\nБарча ўқитувчилар коронавирусга тест топширади, кейинроқ вирусга қарши вакцина қилинади.\nБарча мактабларда изоляция хоналари ташкил қилинади.\nМактабларнинг биронтасида буржуйка печкалар қолмайди.\nЁтоқда қоладиган ўқувчилар (ИДУМИ) озиқ-овқатлари, албатта, «СЕС» назорати остида бўлади.\nЧет тили фақат «энглиш»ми?\nВелосипедчиларнинг ёзилмаган қонунлари\nТаълим, инқироз ва умид\nТаълим 30/10, 18:19


Нурсултонда биринчи сменада ўқийдиган 0 — 11 синф мактаб ўқувчилари ҳамда 1-2-курсларда таҳсил оладиган коллеж талабалари учун дарслар қолдирилди. ...\nНурсултон шаҳри манзаралари «Xabar.uz» нигоҳида (2-қисм)\nпойтахти Нурсултон шаҳридан тайёрлаган илк фоторепортажимизни ҳавола этган эдик. Бугунги Нурсултон нафақат чиройли бинолари билан, балки инновацион ... даражагача совиб кетиши мумкин. Ёзда эса 40 даражагача кўтарилади. Нурсултон манзараларининг иккинчи қисми билан ушбу суратларда танишишингиз ...\nпойтахти Нурсултон шаҳри ёш ва тез ўсаётган шаҳар. Шаҳар жорий йилнинг мартига қадар Астана номи аталиб келинган эди. Шунингдек, унинг Акмола, Целиноград ... Таққослаш учун, 1992 йилда бу ҳудудда уч юз мингча одам яшаган. Нурсултон кўпмиллатли бўлиб, қарийб саксон фоиз киши қозоқ миллатига мансубдир. «Xabar.uz» ...\nбайрами тантаналари нишонланадиган майдонда Остона шаҳри номини Нурсултон деб ўзгартиришни қўллаб-қувватловчилар ва унга қаршилар ўртасида ... янги президенти Қосим-Жомарт Тоқаев республика пойтахти номини Нурсултон деб ўзгартиришни таклиф қилган ва шу куни Қозоғистон парламенти ...


Чорвачилик фермалари учун “Экопол” экологик тоза тўшамалари Ўзбекистон бозорига нисбатан яқинда кириб келган бўлиб, энди-энди маҳаллий фермерларнинг ишончини қозонмоқда. Мазкур плиталарни ишлаб чиқаришда табиий каучук асосидаги ўта мустаҳкам резина аралашмалардан фойдаланилади. Протекторларнинг махсус нақши ҳайвонларнинг туёғи сирғалишига тўсқинлик қилади ва шу тариқа травматизм ҳамда оёқ патологияси имкон қадар камаяди.\nБундан ташқари, мазкур тўшамалар чиройли, пол тагини агрессив муҳит ва намликдан ҳимоя қилади, бактерицид хусусиятга эга ва қўшимча парвариш талаб этмайди.\nБиринчи бор ушбу тўшамалар билан биз 2014 йил 3-6 июнь кунлари Тошкентнинг ЎзЭкспомарказида бўлиб ўтган Агроминитех-2014 кўргазмасида танишдик. Меҳмонлар кўплаб саволлар бердилар, жумладан:\nМен фермада оёқ тагига ғишт тераман, деярли ҳар 3-4 йилда алмаштираман. “Экопол” сотиб олсам, пул тежаладими?\nУндан фойдаланиш муддати қанча?\nТўшамалар фақат оғилхоналар учунми?\nМен бўрдоқига мол боқаман. Менинг хўжалигимга тўғри келадими?\nТўшамалар қандай маҳкамланади?\n“Агроминитех-2014. Шведофф: чорвачилик фермалари учун экологик тоза тўшамалар” мақоласидан барча саволларга жавоб олиш мумкин (мақолани ўқиш ==>> http://bizplan.uz/industries/milk/32814/).\nКомпания вакили ҳам Агроминитех-2015 кўргазмасида иштирок этиш учун таклиф этилган эди (мақолани ўқиш ==>> http://bizplan.uz/industries/milk/36557/).\n“Экопол” резина тўшамаси “Етти камалак” фермасида\n“Экопол” нималигини ҳеч ким билмаган пайтда Қўқон яқинидаги “Етти камалак” фермасидагилар ушбу чорвачилик фермалари учун тўшама билан қизиқиб қолдилар ва уни ўз фермаларида ишлатишга қарор қилдилар.\nҲаммаси бузоқлар оғилхонасидан бошланди (видеони кўриш ==>> https://www.youtube.com/watch?v=O6_4i0Lp-Mc.\nСўнг ферма ходимлари ҳам, раҳбарияти ҳам бузоқларга ушбу тўшама тўшалган бўлмаларда ётиш ёқаётганини пайқадилар, шунинг учун эришилган ютуқда тўхталмасдан “Экопол”ни асосий оғилхонага ҳам тўшашга қарор қилинди (видеони кўриш ==>> https://www.youtube.com/watch?v=Cg3uRT9_R3k).\n“Экопол” – экологик тоза маҳсулот. Кузатувлар шуни кўрсатдики, резина плита тўшалган бетон пол устида сигирлар ўртача 2 соат кўп дам оладилар.\nСигирлар биринчи бор “Экопол”ни кўрдилар\n“Экопол” резина тўшамаларидан хабар топган бошқа ферма раҳбари синов тариқасида ўз фермасидаги бир оғилхонага шу тўшамадан ташлашга қарор қилди. Сигирлар тўшамани қандай қарши олганлари тўғрисида қуйидаги видеодан билиб оласиз: https://www.youtube.com/watch?v=3CYemkUVOHg.\nСинов қуйидагича ўтди:\nБитта “Экопол” тўшамаси оғилхонага тўшалди.\nСигирлар бир фурсат тўшаманинг “ҳидига ўргандилар”\nСўнг, сигирлардан бири “Экопол” тўшамаси ташланган бўлмани эгаллаб, қулай жойлашиб олди\nЭътибор беринг-а, ён атрофдаги оддий тўшама устида биронта ҳам сигир йўқ. Сигирга резина тўшама устида ётиш шунчалик ёқдики, фермер уни базўр ўрнидан турғазди.\nСигирлар учун қулай шароит яратишни истайсизми? “Экопол” ўрнатинг!\nҚўнғироқ қилинг ==>> +99891 1624209, +99891 1624017\nЁзинг ==>> mp@bizplan.uz, pti@bizplan.uz\n“Экопол” тўшамаси нархлари варағи ва Ўзбекистондаги контакт маълумотлари: http://bizplan.uz/buysell/milk/221/31925/\n(овозлар: 7, Рейтинг: 3.19)


"Roland Garros". Кутилган натижалар ҳамда Вавринканинг сенсацион мағлубияти кун безагига айланди\n3 октябрь, 2020, 01:01\nТеглар:Рафаэль Надаль | Теннис | Доминик Тим | Стэн Вавринка\nКучлилар сафи бирин-кетин қисқариб бормоқда.\n"Катта дубулға" туркумига кирувчи навбатдаги мусобақа ҳисобланадиган "Roland Garros" турнирида 3-босқичнинг дастлабки кун баҳслари ўтказилди.\nБугунги кун беллашувларида ҳам аксарият спортчилар ўз номи ва рейтингига мос ўйин кўрсатди. Хусусан, турнир чемпионлиги учун асосий фаворитлардан бири Рафаэль Надаль кейинги босқич масаласини анча осон ҳал этди. Италиялик Стефано Травальяга қарши кортга чиққан Надаль 6:1, 6:4, 6:0 ҳисобларида зафар қучди.\nРақибига деярли имконият қолдирмаган яна бир ракетка устаси австриялик Доминик Тим бу босқичда норвегиялик Каспер Рууд билан ўзаро муносабатларга ойдинлик киритиб олди. 3 сет давом этган беллашув 3-тартиб рақам остида сараланган теннисчининг 6:4, 6:3, 6:1 ҳисобидаги ғалабаси билан якун топди.\nЁш теннисчи Александр Зверев ҳам бу босқичда ортиқча муаммога дуч келмади. Италиялик Марко Чеккинатога қарши баҳс олиб борган немис ракетка устаси 3 сет якунига кўра, 4-босқич масаласини ижобий ҳал қилди. Якуний ҳисоб: 6:1, 7:5, 6:3.\nШунингдек, юқори даражали спортчилар қаторида эътироф этиладиган яна бир теннисчи Диего Шварцман ҳам ўзига билдирилган ишончни оқлай олди. Сербиялик Норберт Гомбош қаршилигини 3 сетда синдира олган аргентиналик ракетка устаси якунда 7:6 (7:3), 6:3, 6:3 ҳисобларида зафар қучди.\nАммо ҳар куни камида битта сенсация юз бериши одат тусига кириб бораётгандек, гўё. Бу нохуш анъана давом этишига ўзи истамаган ҳолда сабабчи бўлган швейцариялик Станислас Вавринка франциялик Гюго Гастонга қарши драматик учрашув ўтказди. Дастлабки сетда ғалаба қозонган Стэн кейинги икки сетни рақибига бой берди. Аммо тарози паллаларини тенглаштира олган Вавринка ҳал қилувчи сетга мутлақо тайёр эмасди. Якуний ҳисоб 2:6, 6:3, 6:3, 4:6, 6:0 Гастон фойдасига.


ЕИ ва БАА ўзаро виза режимини бекор қилди\n17:28 / 14.05.2015\nЕвропа Иттифоқи ва Бирлашган Араб Амирликлари иккала томоннинг келишувига фуқароларнинг қисқа муддатли саёҳатлари бўйича виза режимини бекор қилди. Бу ҳақда чоршанба куни Еврокомиссия вакиллари маълум қилишган.\n“БАА фуқаролари 90 кунгача Европа Иттифоқи давлатларига ҳеч қандай визасиз саёҳат қилишлари мумкин бўлади. Шунингдек, Европа Иттифоқи фуқароларининг ҳам БАА чиқиши учун талаб қиладиган виза ҳужжатлари ҳам бекор қилинади”, – дея қайд қилинади Еврокомиссия ахборотида.\nБу вақтда Шенген ҳудудига аъзо бўлмаган Буюк Британия ва Ирландия давлатлари учун визасиз режим амал қилмайди.


Тадбирда парламент қуйи палатаси депутатлари ҳамда Давлат бюджети бошқармаси ходимлари, Давлат солиқ қўмитаси, Молия вазирлиги мутасадди раҳбарлари ва тадбиркорлик субъектлари вакиллари иштирок этди.\nҚайд этилганидек, солиқ тўловчилар ўртасида янги таҳрирдаги Солиқ кодекси лойиҳаси бўйича ўтказилаётган қизғин муҳокамалар асносида ҳужжатни янада такомиллаштириш ва маромига етказиш юзасидан амалий ишлар олиб борилмоқда.\nДавра суҳбатида таъкидланганидек, янги таҳрирдаги Солиқ кодекси лойиҳасида нафақат солиқ тўловчиларнинг, балки масъулияти оширилган ҳолда солиқ органларининг ҳам ҳуқуқ ва мажбуриятлари аниқ ҳамда лўнда белгилаб берилган. Таклиф этилаётган янги таҳрирдаги Солиқ кодексида назорат тартиб-таомиллари соддалаштирилган ҳамда солиқ текширувларининг турлари 13 тадан 3 тага қисқартирилган. Солиқ органларига “Таҳлика-таҳлил” асосида (инспекторнинг аралашувисиз) камерал назорат, жойига чиққан ҳолда текшириш ва ваколатли органнинг розилигисиз солиқ аудитини тайинлаш ҳуқуқини берувчи солиқ назоратини ўтказишнинг янги тартиби назарда тутилмоқда. Бунда текширувлар натижалари тегишли далолатномалар билан расмийлаштирилиши лозим.\nДавра суҳбатида янги таҳрирдаги Солиқ кодекси тўғрисидаги қонун лойиҳаси билан киритилаётган бу каби ўзгаришларнинг ҳар бири атрофлича муҳокама қилинди. Иштирокчилар томонидан бир қатор фикр-мулоҳазалар, таклифлар билдирилди. Ана шу таклифлар асосида янги таҳрирдаги Солиқ кодекси тўғрисидаги қонун лойиҳаси янада такомиллаштирилиши маълум қилинди.


Ўзбекистонлик курашчилар Осиё чемпионатида 2 та олтин медални қўлга киритдилар\n20:53 / 13.05.2017\nҲиндистон пойтахти Деҳлида ўтаётган спорт курашлари бўйича Осиё чемпионатида эркин кураш бўйича 74 кг гача вазн тоифасида иштирок этаётган ўзбекистонлик Бекзод Абдураҳмонов Осиё чемпиони унвонини қўлга киритди. У финал баҳсида қирғизистонлик рақиби Муслим Евлаевдан устун келди.\nШунингдек, яна бир ҳамюртимиз, 97 кг гача вазн тоифасида иштирок этаётган Магомед Ибрагимов ҳам олтин медаль соҳибига айланди. Номдор курашчимиз финалда эронлик рақиби Ҳусайн Лутфали Шаҳбозигазварни 6:4 ҳисобида мағлуб этди.\nШунингдек, юнон-рум курашчиларимиз Мўмин Абдуллаев (130 кг) ва Рустам Ассакалов (98 кг) бронза медалларини қўлга киритдилар.\nДеҳлидаги Осиё чемпионати якунига етгандан сўнг ўзбекистонлик курашчиларнинг бир қисми IV “Ислом бирдамлик ўйинлари”да иштирок этиш учун Бокуга келишади.\nОсиё чемпионати Деҳли эркин кураш


24/Февраль/2021 Марказий Осиё\nҚирғизистон Президенти биринчи хорижий сафарига жўнаб кетди\nТОШКEНТ, 24 февраль. /«Дунё» АА/. Қирғизистон Президенти Садир Жапаров бугун Россияга биринчи хорижий сафари билан жўнаб кетди, деб хабар бермоқда «Дунё» АА мухбири.\n«Кабар» давлат агентлиги маълумотига кўра, Қирғизистон раҳбари икки кун давом этадиган сафар доирасида Президент Владимир Путин билан музокаралар ўтказади. Унда ўзаро ҳамкорликнинг долзарб масалалари, мамлакатлар ўртасидаги алоқаларни янада ривожланиш истиқболлари муҳокама қилинади.\nС.Жапаровнинг Бош вазир Михаил Мишустин, Федерация Кенгаши раиси Валентина Матвиенко ва Давлат думаси раиси Вячеслав Володин билан учрашувлари режалаштирилган. Шунингдек, Россия ишбилармон доиралари, ватандошлар ва Россия университетларида таҳсил олаётган қирғизистонлик талабалар билан мулоқотлар кутилмоқда.\nУкраинадан муносабат: Қирғизистон раҳбар...\nКиев сиёсий тадқиқотлар ва конфликтология маркази эксперти, филология фанлари номзоди Анто...


Хитойдан келган андижонлик 2 кишининг тана ҳарорати кўтарилди – Расмий манба » Sangzor.uz - Инновацион ахборот портали\nSangzor.uz » Breaking news » Хитойдан келган андижонлик 2 кишининг тана ҳарорати кўтарилди – Расмий манба\nBreaking news / Ўзи нима гап?\nКоронавирус Ўзбекистонга кириб келганича йўқ. Шунга қарамай мамлакатда тиббиёт ходимларининг хушёрлиги ҳар қачонгидан кучайтирилди.\nСанитария-эпидемиологик осойишталик агентлиги коронавирус инфекциясига қарши курашиш штаби бугун, 2 февраль куни ҳам мамлакатда коронавирусга чалинган беморлар аниқланмагани ҳақида QALAMPIR.UZ’га хабар берди. Сўнги маълумотларга кўра, Хитой Халқ Республикасидан ташқари дунёнинг 23 та давлати (Австралия, Вьетнам, Германия, Канада, Корея, Камбоджа, Малайзия, Непал, Таиланд, Сингапур, АҚШ, Франция, Шри-Ланка, Япония, Филиппин, Ҳиндистон, Италия, Финляндия, БАА, Испания, Россия, Швеция ва Буюк Британия)да 144 ҳолатда коронавирус (2019-nCoV тури) инфекцияси лаборатория усулида тасдиқланган.\nРеспублика Вирусология илмий текшириш институти клиникасига 2020 йил 15 январидан 2 февраль кунига қадар 84 нафар Ўзбекистон Республикаси фуқароси ва 1 нафар Япониялик фуқаро мурожаат қилган. Уларнинг 12 нафарида тана ҳарорати кўтарилганлиги, бирламчи тиббий ёрдамга мухтожлиги сабабли даволанишга ётқизилган. Бугунги кунда 3 нафар бемор грипп ва ўткир респиратор инфекцияси билан даволанмоқда, уларда короновирус инфекцияси аниқланмади.\nСоғлиқни сақлаш вазирлиги билан Ички ишлар вазирлиги ўртасида Хитой Халқ Республикасидан кириб келган фуқаролар тўғрисида кундалик ахборот алмашинуви йўлга қўйилган.\nУшбу фуқаролар тўғрисидаги рўйхат асосида хар бир соғлиқни сақлаш бошқармалари ва бирламчи тиббий бўғинлар орқали хонадонма-хонадон юриб, Хитой Халқ Республикасидан келган ўзбекистонликлар 14 кун муддатга тиббий назоратга олинмоқда. Ушбу тартиб асосида жорий йилнинг 1 феврал куни Андижон вилоятида Хитой Халқ Республикасига бориб-келган фуқароларда олиб борилган тиббий кузатувлар давомида 2 нафар фуқарода тана ҳарорати кўтарилганлиги аниқланган. Ушбу беморларга зарурий муолажалар ўтказилган, беморларнинг умумий аҳволи қониқарли, тана ҳарорати меъёрида. Беморларда зудлик билан лаборатория таҳлиллари ўтказилган ва коронавирус инфекцияси аниқланмаган.\n2020 йил 2 февраль кунига қадар Агентлик қошида ташкил этилган штаб ишонч телефони орқали 1500га яқин фуқароларимиздан келиб тушган саволларга жавоб берилди.\nИслом Каримов номидаги Тошкент халқаро аэропортига жорий йилнинг 1 февраль куни хорижий давлатлардан 32 та самолёт қабул қилинган, 4072 нафар фуқаролар санитария-карантин пунктларида термометриядан ўтказилган. Шулардан 20 нафари Хитойда ўқийдиган талабалардир. Термометриядан ўтказилган фуқаролар орасида 2 нафар Ўзбекистонлик ва 1 нафар Россия фуқаросида тана ҳарорати юқорилиги аниқланган, фуқароларни барчаси Республика Вирусология ИТИ клиникасига ётқизилган.\nТемир йўллари АЖ марказий санитария-эпидемиология хизматига қарашли 6 та санитария-карантин пунктларидан жами 1006 нафар фуқаролар ўтишган, шулардан 132 нафари хориж фуқаролари ташкил этади. Тана ҳарорати кўтарилган беморлар аниқланмаган.\nДавлат чегара пости орқали кўплаб йўловчи ўтувчи санитария-карантин пунктлар Тошкент вилоятининг “Ғишт-кўприк”, “Ойбек”, Сурхондарёнинг “Айратон”, “Гулбаҳор” ҳамда Андижон вилоятининг “Дўстлик” санитария-карантин пунктлари орқали 333 та автотранспортлар, 19137 нафар фуқаролар ўтказилган, шулардан 6881 нафари чет эл фуқаролари ҳисобланади. Тана ҳарорати кўтарилган фуқаролар аниқланмаган.\nХитой Халқ Республикасида коронавирус инфекцияси бўйича кузатилаётган мураккаб эпидемик вазият, бу касалликни Республика ҳудудига кириб келиши ва тарқалиб кетишини олдини олиш борасида амалга оширилаётган профилактик тадбирлар Санитария-эпидемиологик осойишталиги агентлиги томонидан назоратга олинган.\nСирдарёда боғчада 23 нафар бола овқатдан заҳарланди


Ислом билан шарафланганлар: кореялик Мадина - Zamin.uz\n07:43 / 28.06.2020\nAммо мусулмон йигитнинг қатъийлиги ва берган маслаҳати мени ҳайратда қолдирди. Ўшанда унинг агар Ягона зот – Аллоҳ учун учун ҳаммасига сабр билан ҳаракат қилсанг ва унга ишониб имон келтирсанг, албатта, бунинг учун мукофотланасан, деган сўзлари ҳеч қачон эсимдан чиқмайди.\nБу йигит ислом динини қабул қилишимда катта ўрнак бўлган ва менда кучли таассурот қолдирган. Ниҳоят дуч келишим мумкин бўлган қийинчиликларга қарамай, ёлғиз Аллоҳ учун буни енгиб ўтишга қарор қилдим. Исломни қабул қилгач, ўзимга Мадина исмини танладим. Шундан сўнг у оилам билан танишиб, оила қуришга розиликларини олмоқчилигини, уникилар ҳам бунга розилигини айтди. Мен ҳам ота-онамга унга турмушга чиқмоқчилигимни айтдим.\nМенга осон бўлмаган, албатта. Айниқса, ҳижоб кийиш. Мен ундан нега бундай кийиниш керак, деб сўрадим, буни қабул қилиш ва мослашишим қийин бўлган. Aммо у буни жуда гўзал таърифлар билан тушунтириб берар эди, бунда мажбурлов йўқлигини, тўғри йўлни инсон ўзи англаши кераклигини айтарди. Мени таъсирлантирган ва ҳақиқий бахтга етиш учун қийинчиликни енгиб ўтишимга ёрдам берган нарса бу исломда оилага нисбатан муқаддас қаралиши, ҳалолликка интилиб яшаш бўлган.\nЧунки Кореяда ёшларнинг оилага нисбатан қарашлари бундай жиддий эмас, истакларига қараб иш тутишади. Биз оила қурдик. Биласизми, инсоннинг ёнида шундай суянадиган инсони бўлишини ҳамма ҳам истайди, мен шундай бахтга етишдим. Оила аслида қандай неъмат эканлигини англадим.\nAммо муаммолар бўларди, масалан, ишлайдиган жойимда ҳижобга рухсат этилмас, у ерда намозни адо этишга жуда қийналардим, имкони бўлмай қолган пайтлари ҳам кўп бўлган. Рамазон кунларининг бири эди, биз эрим билан рўза тутгандик, компаниямда эса базм бўлиб қолди, бу менга келган синовлардан бири эди деб биламан. Ўшанда дастурхонда динимга тўғри келмайдиган ичкилик ва егуликлар бор эди, аммо мен рўзамни бузмадим, сабрлилардан, қатъиятлилардан бўлишга ҳаракат қилдим.\nБаъзи сабабларга кўра тутган рўзамни бузган ва намозни адо қилолмай қолган пайтларим ҳам бўлган, бунга мажбур бўлардим ва уйга келиб қаттиқ йиғлардим. Ўша вақтларда мусулмончилик қандай эканлигини англаганимни ҳали-ҳануз ҳис қилганман. Кореяда у ердаги мусулмонлар каби тартиб билан ҳаёт кечириш жуда қийин, аммо эримнинг менга бундай вақтлардаги ёрдами катта.\nИсломда аёлнинг эрини ва эрнинг аёлини тушуниши, бир-бирларини борича қабул қилиши бу жуда ажойиб. Ёнимда шундай – мени тушунадиган инсоннинг борлиги катта бахт. Мен ҳалол таомларни пиширишни ўргандим. Кўп мусулмонларни меҳмонга чақираман. Биз турмуш ўртоғим билан бирга ишлаяпмиз, орзуларимиздан бири Мадина шаҳрини кўришдир, исмимни шундай танлаганим бежиз эмас”.\nЁшлигидан Исломдан илҳомланган Петер Шютт ҳикояси\n8-09-2019, 10:43, Ҳаёт тарзи\n22-03-2019, 08:35, Ҳаёт тарзи\n17-11-2017, 11:40, Ҳаёт тарзи\n16-11-2017, 11:16, Ҳаёт тарзи


Келажак янгиликка интилганники – Сардор Умурзаков - 05.04.2021, Sputnik Ўзбекистон\nКелажак янгиликка интилганники – Сардор Умурзаков\nТОШКЕНТ, 5 апр – Sputnik. Келажак янгиликка интилганники, деди Ўзбекистон Инвестициялар ва ташқи савдо вазири Сардор Умрзаков “Иннопром – 2021” халқаро\nТОШКЕНТ, 5 апр – Sputnik. Келажак янгиликка интилганники, деди Ўзбекистон Инвестициялар ва ташқи савдо вазири Сардор Умрзаков “Иннопром – 2021” халқаро кўргазмаси очилиш маросимида. Вазир таъкидлашига кўра, коронавирус пандемияси ва у туфайли критилган чекловлар контактсиз иқтисодни ривожлантирди ва ушбу ўзгаришлар 4-саноат революциясига олиб келиши мумкин. Бу - смарт технологиялар, буюмлар интернети ва сунъий онг каби технологияларни назарда тутади. Шу сабабли ҳам Ўзбекистонда инновацион технологияларни ҳар соҳага жорий этишга катта эътибор қартилмоқда, деди вазир. Сўз бошида Сардор Умурзаков “Иннопром 2021” кўргазмасини Тошкентда ўтказишни таклиф қилган Россия саноат ва савдо вазир Денис Мантуровга миннатдорлик билдирди. Шунингдек, кўргазмага ташриф буюрган Қозоғистон, Беларус, Қирғизистон, Тожикистон, Озарбайжон вазирларига миннатдорлик билдирди. Ундан ташқари Россиянинг Нижний Новгород ва Ульянов вилоятлари губернаторларига ҳамда яна 11та вилоятдан келган вакилларни қутлади. Маълумот учун, Россия ва Ўзбекистон ҳамкорлигида ташкил қилинган кўргазмада 20та давлатдан келган 300 дан ортиқ компанияларнинг 1100 дан ортиқ вакиллари иштирок этмоқда.\nиннопром 2021, россия, иқтисод, тошкент, ҳамкорлик, ўзбекистон\n15:43 05.04.2021 (янгиланди: 16:01 05.04.2021)\nКоронавирус пандемияси смарт технологиялар, буюмлар интернети ва сунъий онг каби технологияларни ривожлантириб 4-саноат революциясига олиб келиши мумкин - Умурзаков.\nТОШКЕНТ, 5 апр – Sputnik. Келажак янгиликка интилганники, деди Ўзбекистон Инвестициялар ва ташқи савдо вазири Сардор Умрзаков “Иннопром – 2021” халқаро кўргазмаси очилиш маросимида.\n“Келажак – замонавий бўлишга ҳаракат қилган, замон талабини тушунган ва янгиликни қабул қила оладиган ҳамда жорий эта оладиганларники”, - деди Умурзаков.\nВазир таъкидлашига кўра, коронавирус пандемияси ва у туфайли критилган чекловлар контактсиз иқтисодни ривожлантирди ва ушбу ўзгаришлар 4-саноат революциясига олиб келиши мумкин. Бу - смарт технологиялар, буюмлар интернети ва сунъий онг каби технологияларни назарда тутади.\nШу сабабли ҳам Ўзбекистонда инновацион технологияларни ҳар соҳага жорий этишга катта эътибор қартилмоқда, деди вазир.\nСўз бошида Сардор Умурзаков “Иннопром 2021” кўргазмасини Тошкентда ўтказишни таклиф қилган Россия саноат ва савдо вазир Денис Мантуровга миннатдорлик билдирди.\nШунингдек, кўргазмага ташриф буюрган Қозоғистон, Беларус, Қирғизистон, Тожикистон, Озарбайжон вазирларига миннатдорлик билдирди.\nУндан ташқари Россиянинг Нижний Новгород ва Ульянов вилоятлари губернаторларига ҳамда яна 11та вилоятдан келган вакилларни қутлади.\nМаълумот учун, Россия ва Ўзбекистон ҳамкорлигида ташкил қилинган кўргазмада 20та давлатдан келган 300 дан ортиқ компанияларнинг 1100 дан ортиқ вакиллари иштирок этмоқда.


Gmail’да илова қилинувчи файллар ҳажми 50 МБга ошди - Terabayt.Uz\nБугундан бошлаб Google’нинг Gmail электрон почта хизмати фойдаланувчилари хатга илова тариқасида юборадиган файл ҳажмини икки баробарга оширди. Шу вақтга қадар, фойдаланувчи узоғи билан 25 мегабайтгача бўлган ҳужжатларни илова қила оларди. Энди унинг ҳажми 50 МБга ошди.\nGoogle’нинг бу хайрли иши кўпчиликни хурсанд қилиши тайин. Тўғри, компаниянинг Google Drive хизмати бундан ҳам йирикроқ файлларни ўзаро электрон почта ёрдамида алмашиш имконини беради. Аммо, кўпчилик ишхоналарда бу хизмат чеклаб қўйилган. Энди фойдаланувчилар юқори сиғимли сурат, тақдимот ёки ҳужжатларни почта орқали алмашишлаpи мумкин.\nGoogle’нинг маълум қилишча, кейинги уч кун мобайнида ушбу хизматнинг барча фойдаланувчилари бу қулайликдан баҳраманд бўладилар.\n2016 йилнинг январь ойи маълумотларига қараганда, Google’нинг Gmail почта хизмати фойдаланувчилари 1 миллиард нафар бўлиб, уларнинг 60 фоизга яқини почтани мобиль қурилма ёрдамида текшириб боради.\n#Gmail #илова #файл #файллар


Таъкидлаш жоизки, 1771 йилда асос солинган Каталония корхоналари конфедерацияси (Foment del Treball Nacional) Испания ва Европадаги энг кўҳна хусусий тадбиркорлик корхоналари палатаси ҳисобланади. Каталония компанияларининг хорижий шериклар билан тадбиркорлик алоқаларини қўллаб-қувватлаш ҳамда бундай муносабатлар кўламларини кенгайтириш юзасидан ташаббус кўрсатиш унинг фаолиятидаги асосий йўналишлардан биридир.\nИспаниянинг турли соҳаларга ихтисослаштирилган компаниялари раҳбарлари ҳамда вакиллари мазкур конференциянинг иштирокчилари бўлишди. Улар Ўзбекистонда иқтисодиётни янада модернизациялаш ҳамда либераллаштириш, хорижлик сармоядорлар фаолияти учун шароитларни яхшилаш юзасидан кўрилаётган чора-тадбирлар билан яқиндан танишдилар.\nКонференция чоғида мамлакатимиздаги етти эркин иқтисодий зонада лойиҳаларни ҳаётга татбиқ этиш, жумладан, кимё, тўқимачилик, фармацевтика саноати, қурилиш материаллари ишлаб чиқариш, углеводород хом ашёси, рангли ва камёб металлар, озиқ-овқат ҳамда тери маҳсулотларини қайта ишлаш сингари устувор йўналишлардаги ўзаро ҳамкорлик истиқболлари қизғин муҳокама этилди.\nКаталония корхоналари конфедерацияси раисининг ўринбосари Жоан Каналс -“Жаҳон” ахборот агентлиги учун берган интервьюсида испаниялик тадбиркорларда ўзбек бозорига нисбатан қизиқиш тобора ортиб бораётганини маълум қилди.\n— Биз Ўзбекистонда рўй бераётган ўзгаришларни диққат билан кузатиб бормоқдамиз, — деди у. — Улкан салоҳиятга эга бўлган мамлакатингиз тарихан қисқа давр оралиғида юқори ўсиш кўрсаткичларига эришди. Шу ўринда таъкидлаш жоизки, биз Президент Шавкат Мирзиёевнинг иқтисодиётни янада модернизациялаш, изчил ўсиб бораётган ўзбек бозорига ноу-хауни ҳамда хорижий сармояларни жалб этишга йўналтирилган ташаббусларини юксак баҳолаймиз.\nЎйлайманки, ушбу конференция Испания компаниялари вакилларига ўзбек ҳамкасб-лари билан ўзаро амалий алоқаларни ўрнатиш ҳамда келажакка мўлжалланган режаларни белгилаб олиш нуқтаи назаридан жуда яхши имконият яратди.\n“BTEXTIL SL” компанияси менежери Валенти Бауленас ҳам ўз корхонаси ўзбекистонлик шериклар билан ҳамкорлик қилишдан манфаатдор эканлигини айтди.\n— Республикангизда ишлаб чиқариладиган юқори сифатли газмолларга Европа бозорида, шу жумладан, Испанияда талаб каттадир, — деди у. — Ўз навбатида, бизнинг мамлакатимиз пахтани қайта ишлаш ва тўқимачилик маҳсулотлари ишлаб чиқариш бўйича бой тажриба ва замонавий технологияларга эга. Шундан келиб чиққан ҳолда, биз Ўзбекистондан матолар келтиришни йўлга қўйиш ниятидамиз.\nМазкур рукндаги бошқа мақолалар: « Тараққиёт йўлидаги ҳамкорлик истиқболлари\tЮртимизда электрон чиқиндиларни қабул қилиш жараёни бошланди »


Илтифотсеварлар учун тавсия: воз кечиш керак бўлган 9 хил мақтов\nИлтифотсеварлар учун тавсия: воз кечиш керак...\n13.01.2018 15:55 0 749\nСиз ҳамкасбингизнинг янги олган кўйлаги чиройли эканини айтдингиз. Бироқ илтифотингиз ижобий қабул қилинмади. Унинг ўрнига ҳамкасбингиз сиздан хафа бўлди. Ёки унинг ютуқларини эътироф этдингиз, аммо бунинг ўрнига раҳмат эмас, аксинча, қўпол гап эшитдингиз. Хўш, атрофдагилар сиздан ранжимасликлари, кайфиятингиз ҳам бузилмаслиги учун қандай илтифотлардан воз кечиш керак?\n1. Кўринишинг яхши, ажрашиш сенга яхши таъсир қилибди\nАслида бу илтифот эмас. Аксинча сиз инсонни яна бир бор ёмон хотираларни эслашига мажбур қиляпсиз. Ҳатто, ажрашиш у учун фойдага хизмат қилган тақдирда ҳам, бу ўша инсонни ранжитиши мумкин.\nНима дейиш керак: кўринишинг зўр, кўзинг қувончдан чарақламоқда.\n2. Ёшингизга қараганда анча ёш кўринасиз ёки бу ёшда мен ҳам шундай кўринишни истардим\nҲатто аёлнинг ёши 50 да бўлсаю, у бундан 10 ёш кичик кўринса-да, у аёл ўзининг ҳақиқий ёшини таъкидлашларини истамаслиги аниқ. Бу жумла орқали эса сиз айнан шуни эслатган бўласиз.\nНима дейиш керак: шунчаки, «Кўринишингиз аъло» дейишнинг ўзи кифоя.\n3. Кўйлагингиз чиройли экан, у сизни ихчам кўрсатибди\nСизнинг бу илтифотингиз, ўша инсонга «сен тўлачадан келгансан, буни ҳамма билади. Бу кўйлак эса сени ихчам кўрсатибди», дейиш билан баробар.\nНима дейиш керак: ажойиб қомат, кўйлагингиз ҳам жуда чиройли турибди.\n4. Сен ҳаётда расмдагидан-да чиройлисан\nҲозирда кўпчилик селфиларга тушиб, уни ижтимоий тармоқларга жойлайди. Сизнинг илтифотингиз эса гўёки «қўлингдан ўзингни борича кўрсатиш келмайди», деган маънони беради.\nНима дейиш керак: фотосуратларинг барча гўзаллигингни тўлиқ очиб беролмаган.\n5. Сиз бугунги кечадаги энг гўзал аёлсиз\nАслида бу гапни сиз ўша аёлга юзма-юз айтаётган бўлсангиз, ёмон тарафи йўқ. Бироқ бошқа аёллар олдида айтаётган бўлсангиз...\nНима дейиш керак: бизнинг аёллар бугунги кечани безамоқда.\n6. Сиз чиройли эмассиз, аммо қандайдир жозибангиз бор\nҲар қандай аёл ушбу жумлада, «Сиз чиройли эмассиз», деган маънони англайди. Бу гапдан кейинги жумланинг аёлга эшитилиши амри маҳол.\nНима дейиш керак: сен жуда бетакрорсан. Шу жумланинг ўзи кифоя.\n7. Кўринишинг яхши, айниқса, дўмбоқлик сенга ярашибди\nБалки, у инсоннинг парҳезга ўтирганига 3 ҳафта бўлган ва озғинлигидан жуда хурсанд бўлиши мумкин. Шу боис, бу ўринда сизнинг илтифотингиз унга мутлақо ёқмаслиги аниқ.\nНима дейиш керак: бу ҳолатда: «Менга сизнинг ташқи кўринишингиз жуда ёқади» ёки шунчаки «Кўринишингиз ажойиб», дейиш етарли бўлади.\n8. Соч турмагингиз аввалгисидан анча яхши чиқибди\nБу жумлангиз «Яхши ҳамки, соч турмагингни алмаштирибсан. Аввалгиси жуда ёмон эди», деган фикрни беради.\nНима дейиш керак: соч турмагинг ажойиб чиқибди.\n9. Кўзларинг жуда чиройли\nОчиғини айтганда, бу унчалик яхши жумла эмас. Инсонлар нима ҳақда гапиришни билмай қолганларида, об-ҳаво ҳақида гаплашишади. Бу ҳам худди шундай. Нимани мақташни билмай қоласиз-у, кўзларни мақтаб қўяқоласиз.\nНима дейиш керак: нигоҳларинг ёки кўзларингнинг ранги бошқача.


Абдижалилова Зилолахон Хикматуллаевнанинг фан доктори (DSc) диссертацияси ҳимояси ҳақида эълон\nАбдижалилова Зилолахон Хикматуллаевнанинг\nДиссертация мавзуси, ихтисослик шифри (илмий даража бериладиган тармоғи номи): «Юқори нафас йўллари мотор функциясини секретолитик ва стимулловчи препаратлар технологиясини яратиш», 15.00.01 – Дори технологияси (фармацевтика фанлари).\nДиссертация мавзуси рўйхатга олинган рақам: В2019.1.DSc/Far20.\nИлмий маслаҳатчи: Юнусова Холида Маннановна, фармацевтика фанлари доктори, профессор.\nРасмий оппонентлар: Назарова Зарифа Алимджановна, фармацевтика фанлари доктори, профессор; Олимов Неъмат Қаюмович, фармацевтика фанлари доктори, профессор; Халилов Равшанжон Муратджанович, техника фанлари доктори.\nII. Тадқиқотнинг мақсади: юқори нафас йўлларини яллиғланишида қўлланиладиган дори шаклларини муайян таркиб ва технологияси ишлаб чиқиш ҳамда такомиллаштиришдан иборат.\nилк бор яллиғланишга қарши секретолитик таъсир қилувчи «Бронхотус Форте» эликсирининг таркиб ва технологияси ишлаб чиқилган;\nсекретомотор ва балғам кўчирувчи таъсирга эга «Амбронат» қиёмининг таркиб ва технологияси ишлаб чиқилган;\nамброксол гидрохлориди асосидаги муколитик таъсирга эга «Амброл» таблеткаларининг таркиби ва технологиялари ишлаб чиқилган;\nилк бор амброксол гидрохлориди ва эритромицин асосидаги яллиғланишга қарши таъсирга эга «Амброрит» комбинирланган таблеткалари таркиби ва технологиялари ишлаб чиқилган;\nтавсия этилаётган препаратларнинг биофармацевтик хоссалари аниқланган ва етарли биологик самарадорликка эгалиги исботланган;\nтавсия этилаётган эликсир, қиём ва таблеткалар сифатини назорат қилиш ва стандартлаш усуллари яратилган ҳамда уларнинг биосамарадорлиги, сақланиш шароити ва яроқлилик муддати белгиланган.\nЮқори нафас йўллари мотор функциясини секретолитик ва стимулловчи препаратлар технологиясини яратиш бўйича олинган илмий натижалар асосида:\n«Амброл» таблеткаси учун корхона фармакопея мақоласи «Дори воситалари, тиббий буюмлар ва тиббий техника экспертизаси ва стандартлаштириш Давлат маркази» Давлат унитар корхонаси томонидан тасдиқланган (КФМ 42 Уз-15745533-3853-2020). Ушбу корхона фармакопея мақоласининг тасдиқланиши секретолитик-муколитик таъсир этувчи дори воситаларни олиш имконини берган;\n«Амбронат» қиёми учун корхона фармакопея мақоласи «Дори воситалари, тиббий буюмлар ва тиббий техника экспертизаси ва стандартлаштириш Давлат маркази» Давлат унитар корхонаси томонидан тасдиқланган (КФМ 42 Уз-00481330-3945-2020). Ушбу корхона фармакопея мақоласининг тасдиқланиши яллиғланишга қарши таъсир этувчи дори воситасини олиш имконини берган;\n«Амброл» таблеткалари ва «Амбронат» қиёми «Дори воситалари, тиббий буюмлар ва тиббий техника экспертизаси ва стандартлаштириш Давлат маркази» Давлат унитар корхонаси томонидан рўйҳатдан ўтказилган ва тиббиётда қўллашга рухсат этилган (DV/M №03010/03/20 ва №03191/05/20 гувоҳномалар). Мазкур препаратларнинг рўйҳатдан ўтказилиши уларни маҳаллий ишлаб чиқариш корхоналари томонидан ишлаб чиқариш имконини берган;\n«SAMO» МЧЖ билан ҳамкорликда «Амброл» таблеткалари учун ишлаб чиқилган тажриба саноат регламенти (ОПР 2072228-02-20) тасдиқланган. Мазкур ҳужжатнинг тасдиқланиши натижасида секретолитик ва стимулловчи таъсирга эга ва юқори нафас йўллари яллиғланиш касалликларини даволаш имконини берувчи таблетка дори шакли учун меъёрий ҳужжатларни ўрнатилган тартибда ишлаб чиқиш имконини берган.


14 апрель, 2020, 13:40\nТеглар:ЖЧ-2022 | Ўзбекистон МТЖ | Россия | Саудия Арабистони | Япония\nТерма жамоа ҳақидаги ўйлар\nКоронавирус пандемияси туфайли эълон қилинган карантин пайтида амалга оширилган ишларни таҳлил қилиш, мулоҳаза юритиш, кейинги режаларни обдон ўйлаб олиш учун имконият пайдо бўлмоқда.\nБиласиз, айни пайтда деярли барча давлатларда оммавий тадбирлар, спорт мусобақалари тўхтатилган. 20 нафар ўзбекистонлик футболчи клублар сафида рўйхатдан ўтказилган қўшни Тожикистонда ва икки нафар легионеримиз ҳаракат қилаётган Беларусь Республикасида чемпионат мусобақалари ўтказилмоқда, холос.\nСоғ-саломат коронавирусни енгиб ўтсак, яна ўзимиздаги футбол беллашувларини биргаликда кузатиб борамиз, деган умидда уйда ўтирибмиз. Шундай паллада терма жамоамиз қачон жаҳон чемпионатига чиқаркин, қандай қилиб бу вазифани уддаларкин, деб ўйга толишимиз табиий.\nКўпчилик бунинг учун болалар футболи, академияларни ривожлантиришга жиддий қараш кераклигини айтмоқда. Бу гапларда жон бор. Болалар футболига имкон даражасида ёки қўлдан келганча эътибор қаратилмоқда.\nБаъзилар чемпионатимиз кучли бўлса, мундиалга боришимиз мумкинлигини айтаяпти. Ички биринчилик қачон кучли бўлади? Қачонки, клубларимиз хусусийлаштирилса. Кейинги йили камида 3 та клубимиз хусусий бўлади, дейилса, очиғи, сиз каби биз ҳам бунга ишонмаймиз. Бунга бир неча йил керак. Футболимиз, клубларимиз пул сарфлайдиган одамни ўзига қаратиши учун яхшигина вақт талаб этилади. Қилинадиган ишлар жуда кўп. Йиллар керак. Бу орада биз камида яна битта ёки иккита жаҳон чемпионатини ўтказиб юборамиз.\nМақсадимиз эса айни пайтдаги ҳолатимизда ҳам ЖЧга бориш. Хўш, қандай қилиб? Осиёнинг бошқа терма жамоалари бу борада қандай йўл тутишган? Биз ҳам улар каби саралашлардан доимий тарзда ўта оладиган даражага чиқамизми? Келинг, бу саволларга жавоб топишга уриниб кўрайлик.\nОхирги жаҳон чемпионатига чиқиш учун Саудия Арабистони катта ишларни амалга оширди. Мамлакат футболи раҳбарлари Ла Лига раҳбарлари билан ўта манфаатли битим имзолашди. 2018 йилнинг январида Россиядаги дунё биринчилигига муносиб тайёргарлик кўриш учун саудиялик 9 футболчининг Испания клубларида ўйнаши учун имконият қилинди. Мазкур келишув асосида Фаҳад ал-Муваллад ("Леванте"), Яҳё аш-Шаҳрий ("Леганес"), Салим ад-Давсарий ("Вильярреал"), Нуҳ ал-Муса ("Вальядолид"), Али ан-Намер ("Нумансия"), Абдулла ал-Ҳамдан ("Спортинг Хихон"), Абдулмажид ас-Сулайҳим ("Райо Вальекано"), Марван Усмон ("Леганес Б") ва Жобир Исса ("Вильярреал Б") Испанияда тўп тепди. Уларнинг 3 нафари Испания юқори дивизиони ҳисобланган Ла Лигада, 4 таси Испания иккинчи дивизиони клубларида ўйнаган бўлса, яна икки футболчи испан клублари академиясида таҳсил олишди.\nЯкунда 9 футболчидан учтаси (Салим ад-Давсарий, Яҳё аш-Шаҳрий, Фаҳад ал-уваллад) Саудия Арабистонининг “ЖЧ-2018”га тақдим этилган якуний 23 кишилик қайдномасига киритилди. Бу камдир, аммо мураббийнинг танлови шундай эди.\nБундан ташқари, Саудия Арабистони терма жамоаси ва "Ал Наср" клуби ҳужумчиси Ас-Саҳлавий 3 ҳафта мобайнида "Манчестер Юнайтед"да шуғулланиш имконига эга бўлди.\nҲамма ҳаракатлар терма жамоани кучайтиришга, футболчиларнинг тажриба тўплашига қаратилганди. Тўғри, саудияликлар мундиалда узоққа боришмади, гуруҳдан чиқа олмай, 3-ўринни эгаллади. Аммо Муҳаммад Салоҳи бор Мисрни енгишни уддалашди. Энг асосийси, яна қитъамиздаги етакчи жамоалар қаторига қайтишди. Тошкентда мағлубиятга учраётганда камбэк амалга ошириб, Ўзбекистон миллий терма жамоасини таслим этган айнан Саудия ҳисобланади. Демак, федерация амалга оширган қисқа муддатли битимлар кўп жабҳаларда терма жамоа фойдасига ишлаган.\nЯна бир мисол. Япония Осиёнинг энг кучли жамоалари қаторида. Қитъадаги ҳар бир мусобақада чемпионликка асосий даъвогар. Бу жамоа бир пайтлар Германия Бундеслигаси вакиллари билан амалга оширган келишувга асосан терма таркибини кучайтира олган. Бундеслиганинг кўплаб клубларида японияликлар тўп тепади. Уларнинг айримлари асосий таркибдан муқим жой эгалламаган бўлса-да, тажриба тўпламоқда, машғулотларда чиниқмоқда, ҳар хил тактик вазиятларда қандай йўл тутиш кераклигини кўзи билан кўряпти. Германиядаги юлдуз футболчиларнинг ёнида юриб, кўп нарсани ўрганмоқда. Натижа қандай эканлигини Япония терма жамоаси эришган ютуқлардан билиш мумкин. Япониялик ёшларни ҳозирги кунда ҳатто “Реал” ва “Барса” ҳам ўз сафига қўшиб олмоқда. Буни ушбу клублар мухлислари жуда яхши билишади.\nБу борада бизнинг имкониятларимиз қандай? Биз ҳам футболчиларимизни кучлироқ чемпионатларга юбора оламизми? Ҳа. Аввалига, балки ўйинчиларни ўзимизга ҳар томонлама яқин бўлган Россия чемпионатига жойлашимиз мумкин. Пул ва бошқа келишувда қийинчиликлар юзага келмаса керак.\nОдил Аҳмедов “Краснодар”да фаолият юритган пайтида бошқа клублардан таклифлар бўлган. Мамлакат етакчилари уни ўз сафига қўшиб олишни хоҳлаган. Нега? Чунки унинг иқтидоридан ташқари майдонда бажарадиган функцияси ва меҳнатсеварлигидир. Одил терма жамоада ўйнаб юрганда, барчадан бир бош баланд турган. Виталий Денисов ҳам Россиянинг кучли жамоаларида ўйнай оларди ва шундай ҳам бўлган. Энди бу ишни Элдор Шомуродов бажармоқда. Унга нафақат Россиянинг ўзидан, балки Германия ва Франциядан таклифлар тушмоқда. Шомуродов айни пайтда терма жамоамизнинг етакчи ҳужумчиси. Яқиндагина Остон Ўрунов “Уфа” клубига кўчиб ўтди. Баъзилар Ўрунов бундан кўпроғига муносиб эди, дейишмоқда. У тўғри йўл тутди, назаримизда. Чунки ўртамиёна жамоада Остон ўзини кўрсатиши осонроқ ва воқеалар ривожи шундай кечмоқда. Унинг ишлари ёмон эмас. Тез орада унга етакчилар қизиқса ажаб эмас.\nБу санаб ўтган футболчиларимиз терма жамоада ўзларини кўрсатишган ва ҳозир ҳам кўрсатишмоқда. Ниманинг ҳисобига? Албатта, бу кучли чемпионатдаги ўйинлар эвазига. Биз, агарда жаҳон чемпионатига чиқишни истасак, терма жамоага номзод ёшларни ёки ўрта ёшдаги футболчиларни Россияга (имконимиз ҳозирча шунга етиши мумкин, ёки ундан юқорироғига) тезроқ юборишимиз керак.\nБиз нега Россияни танладик? Чунки футболчиларимиз бу мамлакатда ўзларини кўрсатишмоқда. Яъни, бу чемпионат эшиклари биз учун қайсидир маънода очиқ. Тил борасида муаммо бўлмайди. Қолаверса, Россия чемпионати қитъада ўзига яраша нуфузга эга. Шундай экан бу вариант биз учун ҳар томонлама муҳимдир.\nФутболчиларимиз Россия клубларининг асосий таркибида ўйнаса, термага мос келиш эҳтимоли баландроқ. Терма жамоа футболининг ўзига хослиги шундаки, муайян пайтда энг кучли футболчилардан қисқа вактда кучли жамоа ҳосил қилиш зарур. Ўйинчиларни савияси қанча баланд бўлса, мураббийнинг иши шунча осонлашади. Охирги жаҳон чемпионатидаги Франция бунга яққол мисол бўла олади.\nБу бир тахмин ва мулоҳаза холос. Қанчалик иш беришини эса вақт кўрсатади. Ўз навбатида, биз сизлардан ҳам таклиф ва мулоҳазаларингизни кутиб қоламиз.\nХўш, Сизнингча Ўзбекистон терма жамоаси жаҳон чемпионатига чиқиши учун қандай йўл тутсак тўғри бўлади? Сиз нима дейиз?\nМухлисларни умидлари аслида хали чемпионат бошланмасдан олдин кур'а маросимидаёк суна бошлаган эди.\nМаросимни бошкариб борган Д.Имомхужаев кур'а ичидаги "уйин"ларини куполлик б/н ошкор килиб куйди ва нима булганда хам буни уддасидан а'ло даражада тулик чика олди хам.\nБухоро жамоасини стадиони та'мирдалиги ва барча уй учрашувларини сафарда утказиши хаммадан хам купрок Диёрга ма'лум эди.\nКарангки 2-турда айнан Пахтакорга (Навбахор б/н буладиган ог'ир учрашувдан сунг тикланиб олиш у/н) тасодифан туг'ри келиши хакикатдан хам тасодифмикан. 3- тур туг'рисида умуман гапирмайман, бунга хожат йук.\nЧемпионатимизда кузга куринмас шунака икир-чикирлар б/н тула бир холатда Ж/Чга 4*- та йулланмадан бирига да'во килишимизга хаккимиз борми узи йукми ???\nХа албатта Диёр хам Худо эмас-ку, олдимизда тугаши номалум Карантин унинг пухта режаларини барбод килди.\nЭнди бу ёг'ига Худони айтгани булади.\nТермамизни Ж/Ч да куришни истасак биринчи навбатда ички чемпионатни кчайтириш, халол, тоза мухитни ва сог'лом ракобатни ярата олишимиз керак булади.\nФутболимиз теппасида рахбарият алмашинуви юз бергач купчилик мухлисларда умид туг'ила бошлаганди, афсуски бу умидлар 1- турдаёк(Пахтакор-Навбахор 2:1) чилпарчин булди.\nЧемпионатимизда Пахтакорни маг'луб этишдаги чекловларни куркмасдан олиб ташланса ва келишилган уйинларга какшатгич зарба берилса албатта Ж/Ч га(хозирги холатда) секин-асталик б/н йулакча очса булади, лекин QATAR-22 га менимча энди кеч колдик назаримда.\nKorupsiyani yoqotish kerak tamom vasalom ayniqsa sudyalani\nСПЕЦПРОЕКТ: СПЕЦКОМАНДА РУЗ ПО ФУТБОЛУ ДЛЯ ВЫХОДА НА ЧЕМПИОНАТ МИРА.\nЯ - как ученый и опытный человек - предлагаю правительству РУз создать и реализовать специальный национальный проект РУз: спецкоманда РУз по футболу для выхода на чемпионат мира по футболу.\nСпецкоманда по футболу создается из 22 футболистов-добровольцев.\nВначале спецкоманда может создаваться как дублеры сборной.\nСпецтренировки в интенсивном и нетравматичном режиме проводятся по новым и усовершенстванным методам с использованием новых технических средств и известных психофизических законов.\nЗа несколько месяцев все футболисты достигнут уровня профессионального мастерства ведущих футболистов мира (Пеле, Марадона, Яшин, Месси, Роналду...) и выше них.\nТекст проекта имеется.\nКто хочет стать высококлассным, дорогим футболистом для трансфера в ведущие мировые клубы пусть тренируется забивать голы и играть по моим методам (читайте в ФБ). Например, вы знаете как тренироваться забивать гол через себя в падении 100 раз за 1 час без травмирования?\nBirinshi navbatda bolalar futbolini rivojlantirish kerak.Futboli kushli mamlakatlar klublaring akademiyalariga yuborish kerak.\nУзбекстонда 2 нарса хеч качон ривожланиайди, биринчиси футбол, иккиниси машина савдоси. Сабаби ичкарида хечкандай ракобат йук, футболдахам машина савдосидахам\nEng avvalo ichkichempionatni kuchaytirish zarur, yo’llarini mutaxassislar topip shu ishga kirishishsa yaxshi boladi, mana eron termasi nega songi 10 yilni yaxshi otkazdi chunki chempionat yacshi va vatanparvarlik ishtiyoq kuchli\nУзбекистонда иктидорли уйинчилар куп, шунга болалар футболига катта эътибор бериб Гёдега ухшаган европалик мураббийларни олиб келиш керак, ушанда таниш билишчилик булмайди.\nМиллий чемпионат савиясини хам ошириш керак, лекин хозир куп клубларимизни максади чемпионатда юкори уринлар эмас, шу клуб оркасидан чунтагига пул ишлаш


Экспорт учун қулайликлар яратилди » Зарафшон Газетаси\nБугунги кунда мамлакатимизнинг экспорт салоҳиятини ошириш мақсадида тадбиркорлар учун бир қатор қулайлик ва имтиёзлар яратилмоқда. Шу мақсадда 25 майда Президентимизнинг "Ташқи бозорларда маҳаллий маҳсулотларнинг экспорт қилиниши ва рақобатдошлигини таъминлашни янада рағбатлантириш чора-тадбирлари тўғрисида"ги фармони имзоланди.\nУнга кўра, хўжалик субъектларига 2017 йилнинг 1 июнидан бошлаб ўзлари ишлаб чиқарган товарларни экспорт қилиш, янги мева-сабзавот маҳсулотлари, шунингдек, Ўзбекистон Республикаси Президентининг 1997 йил 10 октябрдаги "Товарлар (ишлар, хизматлар) экспортини рағбатлантириш бўйича қўшимча чора-тадбирлар тўғрисида"ги фармонининг 2-иловасида кўрсатилган хом ашё товарларидан ташқари, чет эл валютасида олдиндан тўловсиз, аккредитив очмасдан, банк кафолатини расмийлаштирмасдан ҳамда экспорт шартномаларини сиёсий ва тижорат хавфларидан суғурта полисисиз амалга ошириш ҳуқуқи берилди.\nБундан ташқари, шартнома миқдори 100 минг доллар эквивалентидан ошмаслиги, товарлар экспорт қилинган кундан бошлаб 90 кун ичида мажбурий валюта тушумининг келиб тушиши таъминланиши белгиланди. Тадбиркорлик субъектларининг ўзлари ишлаб чиқарган маҳсулотлар кейинги экспорти экспортчи ташкилотнинг аввалги дебиторлик қарзи бўлмаган тақдирда амалга оширилади.\nШунингдек, ушбу фармон билан Ўзбекистон Республикаси Вазирлар Маҳкамаси қарори билан бериладиган лицензиялар бўйича амалга ошириладиган экспорт-импортнинг ўзига хос маҳсулотлари рўйхатидан заргарлик буюмлари олиб ташланди. Эндиликда ташқи иқтисодий фаолият иштирокчилари томонидан заргарлик буюмлари экспорт-импорт қилинишида лицензия талаб қилинмайди.\nЭлектрон хизматлар: сон ҳам, сифат ҳам ошмоқда\nҚишлоқ хўжалик маҳсулотлари экспорт қилинади\nЭкспортда улуш ортмоқда


Жорий йилдан бошлаб касалликларга қарши эмлаш яна биттага ортди - zarnews.uz\nСамарқанд давлат тиббиёт институтида Бутунжаҳон соғлиқни сақлаш ташкилоти, ЮНИСЕФ ва ЮНФПАнинг Ўзбекистондаги ваколатхоналари вакиллари иштирокида «Ўзбекистонда юқумли касалликларга қарши янги вакциналарнинг тадбиқ этилиши: мақсад ва кутилаётган натижалар» мавзусида семинар-тренинг бўлиб ўтди.\nТадбирда иштирок этган институт олим ва мутахассислари, магистр ва талабалари эмлаш профилактикаси ва унинг аҳамияти, турлари, унга тайёргарлик кўриш ва ўтказиш, вакциналарни сақлаш каби муҳим жараёнлар ҳақидаги маълумотларга эга бўлишди.\nЭмлаш юқумли касалликларнинг пайдо бўлиши ва тарқалишини олдини олишда энг самарали чоралардан ҳисобланади. Юртимизда сўнгги 40 йил ичида профилактик эмланиш туфайли қизамиқ, дифтерия, кўк йўтал, полиомиелит, эпидемик паротит, “В” вирус гипатети, қизилча, сил, грипп ва қоқшол каби касалликларга қарши кураш олиб борилмоқда. Шу мақсадларда ҳар йили юртимизда Миллий эмлаш календарига мувофиқ, 0-6 ёшгача бўлган болаларда 12 турдаги юқумли касалликларга қарши эмлаш ишлари ўтказилади. Жорий йилдан бошлаб уларнинг сони яна биттага ортди.\nТурли инфекцияларга қарши янги вакциналарнинг босқичма-босқич жорий қилинишини ҳисобга олиб, йилдан йилга болаларни эмлаш дастури такомиллаштириб борилмоқда. Миллий эмлаш тақвими асосида профилактик эмлаш юртимиздаги барча болаларнинг 97 фоизини қамраб олган.\nТеглар: касаллик эмлаш


admin — Страница 2 — Ibrat.uz\n11/19/2020 admin 0\n“Тақлид” сўзи араб тилида, бирор нарсани бўйнига осиб олиш, мансабга таъйин қилиш, мажбурият юклаш, ўхшатиш, маъноларини билдиради. Ўзбек тилининг изоҳли луғатида эса, фаолиятда ўзгаларга эргашиш, […]\nСуюкли Пайғамбаримиз саллаллоҳу алайҳи васаллам бағрикенгликда ҳам барчага намуна бўлганлар. Қуйида У зотнинг муборак тарихларидан бағрикенгликларига оид баъзи маълумотларни келтирамиз: Имом Бухорий ва Имом Муслим […]\nИнсоният тарихига назар ташласак, қайси жамиятларда аҳиллик, биродарлик, ўзаро ҳамжиҳатлик жорий бўлса, тараққиёт, равнақ ва эл осойишталиги-ю халқ фаровонлиги ҳукм сурган. Аксинча, қай бир жамиятда […]\nМеҳмондўстлик мўминга ҳос фазилат\nИслом ахлоқи ҳар замон ва ҳар маконда барча маънавий фазилатлар каби меҳмондўстликнинг ҳам жуда ёрқин ва ибратли намунасини кўрсатган. Меҳмондўстлик мўъминга хос хислат бўлиб, […]\nХайрли ишларда мусобақа қилайлик\nБу имтиҳон дунёсида яхши ҳам бор, ёмон ҳам бор, ҳалол ҳам бор, ҳаром ҳам бор. Ҳамма нарса ҳалол, ҳамма бир хил мўмин-мусулмон бўлганида синовдан маъно […]\nАмаллар қандай тартибда бажарилади\nАмални фақат Аллоҳнинг розилигини кўзлаб қилиш бандага нажот келтиради. Фақат риё учун амал қилиш эса, инсонни ҳалокатга дучор қилади. Бу икки ҳолатнинг ўртасида яна бир […]\nМаълумки, бугунги кунда юртимизда тадбиркорлик учун кенг имкониятлар яратиб берилмоқда. Бундай имкониятлардан ҳар бир шахс оқилона фойдаланиб, дунё ва охирати учун захира бўладиган хайрли ишларни […]\nАллоҳ таолога беадад шукрлар бўлсинки, бугунги кунда халқимиз бошига тушган қийинчиликдан кейин енгиллик келди. Беш ойдан ортиқ танаффусдан кейин масжидларимизда жамоат ва жума намозлари адо […]\nОналарнинг оёғи остидадир, Равзаи жаннату боғи. Маълумки, Ислом келишидан олдин жоҳилият даврида аёлларнинг деярли ҳуқуқлари бўлмаган. Улар нафақат меросдан маҳрум қилинган, балки ўзлари бир буюм […]\n10/29/2020 admin 0\nШундай ибратли сўз бор: «Қоронғуликни сўкиб ўтирмай, шамни ёқақолсанг-чи…». Ҳақиқатан, қоронғуликни қанча сўкмайлик, у барибир ўзгармайди, ёришиб қолмайди. Сўкиш ўрнига уни ёритиш йўлини ахтарганимиз маъқул […]


Туркманфилм киностудияси раҳбари ишдан ҳайдалди\nЎғузхон номидаги Туркманфильм киностудияси бошлиғи Сапармуҳаммад Жоллиев ўтган ҳафта “ишда йўл қўйган камчиликлари” сабабли ишдан бўшатилди.\nБу ҳақда Туркманфилм киностудиясидаги манбалар ва мамлакат ташқарисидаги Гундўғар нашри ҳабар берди.\nТаниқли туркман киночиси ва айни пайтда мамлакат кино саноати раҳбарини ишдан бўшатиш таклифи Туркманистон президенти Қурбонқули Бердимуҳаммедов тарафидан илгари сурилди.\nКино раҳбарининг ишдан бўшатилиши жамоатчилик орасида ва ижтимоий тармоқларда турли йўримларга сабаб бўлди.\nКино соҳасига яқин бўлган манбалар Жоллиевнинг ишдан бўшатилиши ортида “Туркманфилмда мамлакат раҳбарини улуғлайдиган, Орқадоғ сиëсатининг ҳаëтдаги самарасини кўрсатган кино олмаганлиги”билан боғлиқ “сабаб” ëтибди дейишмоқда.\nТуркманистон президенти ўз “сиëсати боис халқнинг ҳаëти яхшилангани ҳақида” кинолар ишланишини кутган.\nМанбаларнинг айтишича, Туркманистонда ишланган киноларни томоша қилган Қурбонқули Бердимуҳаммедовнинг “ҳафсаласи пир бўлган”.\nБундан олдин Туркманистон президенти мамлакатдаги телеканаллар бошлиқларини айни айб, яъни “сиëсатнинг ижобий самарасини” кўрсата олмаганликда айблаб ишдан бўшатган эди.\nСапармуҳаммад Жоллиевнинг ишдан бўшатилишига келсак, бу воқеа борасида туркман расмий матбуотида бирор сатр маълумот йўқ.\nШу ўринда Туркманфилм киностудиясининг матбуот ҳизматининг веб сайти ҳам йўқлигини айтиш лозим.\nШу боис раҳбар алмашинуви борасида соҳа мутаҳасисларининг расмий кўз қарашини ўрганишнинг имкони йўқ.\nИнтернетдаги Youtube порталида Ўғузхон номидаги Туркманфилм киностудиясида суратга олинган бир қатор киноларни томоша қилиш мумкин.\nТуркманфилмдан ташқари мамлакатда “Туркман овози” телеканали ҳам киноларни суратга олиб келади.\nКейинги пайтда суратга олинган киноларнинг савияси пастлиги борасида киномунаққидлар фикри бир жойдан чиқади.\nРасмий Ашҳобод назоратидан четда бўлган ижтимоий тармоқларда эса Туркманистонда бир вақтлар илғор бўлган кино саноати олдинги марҳум президент Сапармурод Ниëзов даврида вайрон қилинганлигини ëзишмоқда.\nШу кунларда ишдан олинган Сапармурот Жоллиев ўз вақтида туркман киносини дунëга таинтган кинорежисер, Туркманистон ССР да ҳизмат кўрсатган артист Ортиқ Жоллиевнинг ўғлидир.\ndata-title="Туркманфилм киностудияси раҳбари ишдан ҳайдалди" data-description="Ўғузхон номидаги Туркманфильм киностудияси бошлиғи Сапармуҳаммад Жоллиев ўтган ҳафта “ишда йўл қўйган камчиликлари” сабабли ишдан бўшатилди. Бу ҳақда Туркманфилм киностудиясидаги ..." data-image="https://eltuz.com/wp-content/uploads/2016/05/rasm1460.jpg" data-url="https://eltuz.com/kundalik/195846/" data-services="facebook,odnoklassniki,twitter,telegram" data-counter="ig">\nБундан роппа-роса ўн йил аввал Ўш ва Жалолободда ўзбек ва қирғизлар орасида қонли тўқнашувлар бошланган эди. Мен ўша кунни ...\nКуни кеча бир қатор ОАВ томонидан, Арамаис Авакян иши бўйича яширинча хукм чиқарилгани, ва ушбу жиноий иш айбланувчилари 14 ...